title: Beriberi

text: Beriberi on B-vitamiinin eli tiamiinin puutoksesta johtuva hermostosairaus. Beriberin oireina saattaa esiintyä painonlaskua, tunteiden ailahtelua, hermoston epätoimintaa (Wernicken enkefalopatia), raajojen heikotusta ja kipua sekä sydämentykytystä. Myös ödeema on tyypillinen oire. Vaikeissa tapauksissa sairaus saattaa johtaa sydämenpysähdykseen ja kuolemaan. Beriberin nimi juontuu Sinhalin kielestä, missä se tarkoittaa ""En pysty, en pysty"".


title: Beriberi

text: Beriberi on yleinen tauti ihmisille, joiden ruokavalio koostuu pääosin valkoisesta riisistä, missä on hyvin vähän tiamiinia. Tässä "valkoisessa" eli puhdistetussa riisissä kuoriosa on poistettu. Sairauden yleistyminen oli yhteydessä riisin puhdistamisessa käytettävien höyrykoneiden yleistymiseen muun muassa Hollannin Aasian alueen siirtomaissa. Sairauden yhteys puhdistettuun riisiin todettiin nykyisessä Indonesiassa hollantilaisen lääkäri "Eijkmanin" tutkimusten myötä. Puhdistettua riisiä syöneet kanat sairastuivat, puhdistamatonta syöneet eivät. Beriberiin saattavat sairastua myös maksavaurion saaneet krooniset alkoholistit sekä äärimmäistä laihdutusta harjoittaneet henkilöt. Jos vauvalle syötetään tiamiininpuutoksesta kärsivän äidin maitoa, saattaa lapselle kehittyä beriberi. Tautia tavattiin yleisimmin Aasian maissa (erityisesti 1800-luvulla ja sitä ennen), koska maat käyttivät runsaasti riisiä.


title: Beriberi

text:
Beriberiä on kahta tyyppiä: "kuiva beriberi" ja "märkä beriberi".
Märkä beriberi aiheuttaa sydämen vajaatoimintaa ja siitä seuraavaa turvotusta sekä hiussuonien seinämien heikentymisen yhdistelmän, joka puolestaan saa ulkoisen kudoksen tukkeutumaan. Kuivasta beriberistä seuraa kudosten hajoamista, lihasheikkoutta, laihtumista ja osittaista paralyysiä, joka johtuu ulkoisten hermojen vaurioitumisesta.


title: Beriberi

text: Sairautta hoidetaan tiamiinihydrokloridilla, joko pillereinä tai ruiskeena. Parantuminen voi olla hyvinkin nopeaa märkään beriberiin sairastuneelle: jopa tunti lääkkeen antamisen jälkeen. Tiamiinia on tuoreissa ruuissa ja viljoissa; erityisesti tuoreessa lihassa, vihreissä vihanneksissa, hedelmissä, maidossa sekä muun muassa herneissä sekä pavuissa.


title: Cher

text: Cher, oikealta nimeltään Cherilyn Sarkisian LaPier, (s. 20. toukokuuta 1946 El Centro, Kalifornia) on yhdysvaltalainen laulaja-lauluntekijä ja näyttelijä. Yli 50-vuotisella urallaan hän on saanut sekä Oscar-, Emmy-, Golden Globe- että Grammy-palkintoja.


title: Cher

text: Hän nousi kuuluisuuteen Sonny and Cher -duon myötä. Duo hajosi vuonna 1974, minkä jälkeen Cher siirtyi soolouralle, näytteli elokuvissa ja oli mukana televisio-ohjelmissa. Cher sai vuonna 1987 parhaan naispääosan Oscarin elokuvasta "Kuuhullut" ("Moonstruck"). Hän on näytellyt muun muassa elokuvamusikaaleissa "Burleski" (2010) ja "" (2018).


title: Cher

text: Soolouransa aikana Cher on myynyt yli 100 miljoonaa äänitettä. Hän teki pitkän jäähyväiskiertueen, joka päättyi Hollywoodiin huhtikuussa 2005. Paluun esiintymislavoille hän teki toukokuussa 2008.


title: Cher

text: Cher on ollut kaksi kertaa naimisissa, Sonnyn (k. 1998) ja Gregg Allmanin kanssa, ja molemmista avioliitoista hänellä on lapsi, kaksi poikaa Chaz Bono (1969) ja muusikko Elijah Blue Allman (1976). Sittemmin hänellä on ollut useita suhteita muusikoiden, näyttelijöiden ja muiden julkimoiden kanssa.


title: Cher

text: Cherin parhaiten myyneitä albumeita ovat olleet "Living Proof" (6,4 miljoonaa myytyä kappaletta), "Cher" (8 miljoonaa), "Heart Of Stone" (11 miljoonaa), "Love Hurts" (11 miljoonaa) ja "Believe" (20 miljoonaa).


title: Cher

text: Sonny & Cher -duo


title: Cher

text: Sooloura


title: Rosa Salomaa

text: Rosa Salomaa on suomalainen näyttelijä.


title: Rosa Salomaa

text: Salomaa näytteli vuonna 2006 "Unna ja Nuuk" -elokuvan toista pääosaa, Unnaa. Hän on näytellyt myös elokuvissa "Erottamattomat" (2008), "Kohtaamisia" (2009), "Harjunpää ja pahan pappi" (2010), "Risto Räppääjä ja polkupyörävaras" (2010), "8-pallo" (2013) ja "Ei kiitos" (2014). Hän on myös ollut avustajana elokuvissa "Äideistä parhain" ja "Onnen varjot".


title: Rosa Salomaa

text: Lähde


title: Aspen

text: Aspen on kaupunki Yhdysvaltain keskilännessä sijaitsevassa Coloradon osavaltiossa. Sen pinta-ala on 9,1 km² (ei vettä) ja asukasluku 5 914 (). Asukkaista 95 % on valkoisia, muut etniset ryhmät ovat pieniä. Kaupunki tunnetaan talviurheilun ja kulttuurin keskuksena.


title: Aspen

text:
Chicagolainen liikemies Walter Paepcke ihastui toisen maailmansodan jälkeen kuihtuvan kaivoskaupungin kauneuteen. Hän perusti sinne hiihtokeskuksen, Aspen Instituten sekä Aspenin Musiikkijuhlat.
Aspen on yksi maan tunnetuimpia laskettelukeskuksia.


title: Aspen

text: Aspenissa on myös Aspen-Pitkin County Airport -niminen lentokenttä.


title: Hardangerviulu

text: Hardangerviulu () on viulua muistuttava kielisoitin. Se eroaa tavallisesta konserttiviulusta muun muassa ohuemman puuaineksen vuoksi.


title: Hardangerviulu

text: Hardangerviulussa on kahdeksan tai yhdeksän kieltä, joista neljää soitetaan jousella, muut antavat soittimelle luonteenomaisen resonanssin. Tavanomainen viritys on ADAE, mutta tunnetaan myös ADAC#-viritys, jota pidetään "peikkovirityksenä" tai "paholaisvirityksenä". Edvard Griegin "Peer Gyntissä" on lisäksi käytetty omia virityksiä. Hardangerviulu on keskeisessä osassa Howard Shoren säveltämän "Taru sormusten herrasta" -elokuvamusiikin Rohan-teemassa.


title: Hardangerviulu

text: Hardangerviulut ovat taidekäsityötä. Niissä on usein naisen tai eläimen päätä esittävä veistosaihe koristeena, samoin puu-upotuksia sekä mustat mustekoristeet.


title: Hardangerviulu

text: Nykyaikaisen hardangerviulun keksijänä pidetään Hardangerin Skaarissa vuosina 1669–1759 elänyttä Isak Nilssen Botnea.


title: Tennis (lehti)

text: Tennis on Suomen Tennisliiton julkaisema avoin verkkolehti tenniksestä kiinnostuneille. Lehteä on julkaistu vuodesta 1974 ja nykyinen päätoimittaja on Suomen Tennisliiton toimitusjohtaja Teemu Purho. Nykyisin lehti julkaistaan ainoastaan verkkolehtenä.


title: Tennis (lehti)

text: "Tenniksessä" on muun muassa artikkeleja valmennuksesta, tennispelaajista sekä tiedotteita junioritoiminnasta.


title: Lakewood (Colorado)

text: Lakewood on kaupunki Yhdysvaltain keskilännessä sijaitsevassa Coloradon osavaltiossa. Kaupungin pinta-ala on 110 km² (vettä 2,3 km²) ja asukasluku 144 126 (). Asukkaista 87 % on valkoisia, 14,5 %:lla on lisäksi latinoverta. Kaupunki on perustettu vuonna 1889.


title: Pueblo

text: Pueblo on kaupunki Yhdysvaltain keskilännessä sijaitsevassa Coloradon osavaltiossa. Sen pinta-ala on 117,5 km² (vettä 0,8 km²) ja asukasluku 104 877 (2009). Asukkaista 76 % on valkoisia, 44 % on latinoverta (). Kaupunki on perustettu vuonna 1842.


title: Taistelu Wesnothista

text: Taistelu Wesnothista () on vuoropohjainen strategiapeli. Pelissä ihmiset, haltiat, örkit, kääpiöt, draakit ja epäkuolleet taistelevat Wesnothin mantereen herruudesta eri aikakausilla.


title: Taistelu Wesnothista

text: Wesnoth on GNU GPL -lisenssin alaista avointa lähdekoodia. Wesnothia kehittää avoin kehittäjäyhteisö. Peli on myös perusasioiden ja virallisten kampanjoiden osalta lähes kokonaan käännetty suomeksi.


title: Taistelu Wesnothista

text: Peli tukee useita erilaisia pelimuotoja niin yksin- kuin moninpelinäkin. Yksinpelissä skenaarion tarkoitus vaihtelee, mutta on mahdollista pelata myös moninpeliä tietokonetta vastaan.


title: Taistelu Wesnothista

text: Moninpelissä kullakin pelaajalla on oma komentajahahmo. Kun komentaja on linnakkeessa, pelaaja voi värvätä lisää sotilaita linnaan. Sotilailla on erilaisia taistelutaitoja ja erityisominaisuuksia. Kun sotilas taistelee tarpeeksi, hän lopulta kehittyy seuraavalle kokemustasolle ja muuttuu usein erityyppiseksi yksiköksi. Moninpelin tarkoituksena on tuhota kaikki vastustajan sotilaat ennen kuin tietty kierrosmäärä kuluu loppuun; useimmiten riittää pelkkä komentajan tappaminen.


title: Taistelu Wesnothista

text: Kentältä löytyy yleensä kyliä, jotka voi vallata siirtämällä siihen yksikön. Vallatut kylät tuottavat joka vuorolla kultaa sotilaita varten ja ne parantavat haavoittuneita yksiköitä.


title: Taistelu Wesnothista

text: Pelin mukana on karttaeditori, jonka avulla voi suunnitella uusia karttoja; karttoja voi käyttää sellaisenaan moninpelissä tai myös tallentaa osaksi yksinpelikampanjaa. Pelin kampanjat, hahmo- ja yksikkötiedot ja muu pelidata on määritelty pelin omalla WML (Wesnoth Markup Language) -ohjelmointikielellä. WML-kielellä voidaan määritellä erilaisiin herätteisiin pohjautuvia komentosarjoja, esimerkiksi ”kun vihollisen komentajayksikkö kuolee, esitetään keskustelu, ja pelaaja voittaa tehtävän”. Versiosta 1.7 alkaen WML:n ohella käytetään Lua-ohjelmointikieltä. Pelin grafiikat on tallennettu PNG-muodossa ja musiikki ja äänet WAV- tai Ogg Vorbis -muodoissa.


title: Taistelu Wesnothista

text: Versiosta 1.2 alkaen erilaisia laajennuksia on myös levitetty peliin sisäänrakennetun levityspalvelimen kautta: pelaajan tarvitsee vain valita asennettava laajennus, ja se imuroidaan ja asennetaan automaattisesti. Palvelimelle tallennetaan vain GNU GPL -lisenssin alla levitettäviä laajennuksia.


title: Jorma Kaukonen

text: Jorma Kaukonen ("Jorma Ludwik Kaukonen Jr.", s. 23. joulukuuta 1940 Washington D.C.) on yhdysvaltalainen kitaristi, laulaja ja lauluntekijä, joka nousi 1960-luvun jälkipuoliskolla maineeseen psykedeelisen rockin tunnetuimpiin yhtyeisiin kuuluneen Jefferson Airplanen kitaristina ja perustajajäsenenä. Kaukosen sukujuuret ovat osittain Suomessa.


title: Jorma Kaukonen

text: 1970-luvulla Kaukosella oli basisti Jack Casadyn kanssa yhtye nimeltä Hot Tuna. Kaukosen tunnetuin soololevy on "Quah" (1974). Hot Tunan levyistä on 1990-luvulla otettu uusintapainokset, vaikkeivät ne aikoinaan menestyneet kaupallisesti.


title: Jorma Kaukonen

text: Kaukonen soittaa yleensä sormilla ilman plektraa. Hänen musiikissaan kuuluvat perinteisen rockin lisäksi blues ja country. Kaukonen valittiin Rolling Stone -lehden sadan parhaan kitaristin listalle 54. sijalle 2000-luvun alussa. Kaukosen nuorempi veli on niin ikään Jefferson Airplanen ja Hot Tunan sekä muun muassa Johnny Winterin kanssa yhteistyötä tehnyt kitaristi Peter Kaukonen (s. 1945).


title: Jorma Kaukonen

text: Kaukosen suomalaiset isovanhemmat muuttivat Amerikkaan 1800-luvun lopussa. Hänen isoisänsä oli kotoisin Ylistarosta ja isoäitinsä Hangosta. Hänen amerikansuomalainen isänsä syntyi vuonna 1910 Ironwoodissa Michiganissa. Hänen äitinsä on amerikanjuutalainen. Kaukonen ei itse puhu suomea kuin vain muutaman yksittäisen sanan verran, sen sijaan hänen Suomessa kesiään viettänyt poikansa puhuu kieltä sujuvasti. Kaukonen on todennut iloitsevansa suomalaisissa juurissaan siitä, että hänen suvussaan ei ole rikkaita ja kuninkaallisia, vaan kaikki ovat tavallisia maantallaajia, mikä on täydellistä bluesin soittamiselle.


title: Jorma Kaukonen

text: Jefferson Airplane ei koskaan konsertoinut Suomessa, mutta vuonna 1968 yhtyeen ollessa vielä toiminnassa Jorma Kaukonen ja Jack Cassady vierailivat PR-tarkoituksessa Tunnussävel-ohjelmassa. Myöhemmin Kaukonen on konsertoinut Suomessa sooloartistina ja Hot Tuna-yhtyeensä kanssa. Hän on esiintynyt muun muassa Helsingin Kulttuuritalolla vuonna 1976, Pori Jazzeilla vuonna 1992 ja Kaustisen kansanmusiikkifestivaaleilla vuonna 2003. Loppusyksystä 2011 hän teki mandoliinisti Barry Mitterhoffin kanssa lyhyen Suomi-kiertueen esiintyen Helsingissä, Vaasassa ja Turussa. Vuonna 2013 hän esiintyi Hot Tunan kanssa Helsingissä ja Tampereella.


title: New London (Connecticut)

text: New London on kaupunki Yhdysvaltain itärannikolla sijaitsevassa Connecticutin osavaltiossa Thames-joen suulla. Sen pinta-ala on 27,9 km² (vettä 13,5 km²) ja asukasluku 25 671 (). Asukkaista 63,5 % on valkoisia ja 18,5 % mustia, lisäksi 20 %:lla on latinotausta. Kaupunki on perustettu vuonna 1646 ja nimetty Ison-Britannian pääkaupungin Lontoon mukaan. Potenssilääke Viagrasta tunnetun lääkejätti Pfizerin päämaja sijaitsee kaupungissa.


title: Pausanias

text: Pausanias () on seuraavien henkilöiden nimi:


title: Malmin ilmailukerho

text: Malmin Ilmailukerho ry on Helsinki-Malmin lentoasemalla toimiva yli 400 jäsenen yhdistysmuotoinen moottorilentokerho, joka on samalla yksi Suomen suurimmista. Yhdistys on perustettu 1988, ja se kuuluu Suomen Ilmailuliittoon. Kerhon harrastuslento- ja koulutustoiminta on vilkasta ympäri vuoden.


title: Malmin ilmailukerho

text:
Vuonna 2004 kerholle myönnettiin Kar-Airin kiertopalkinto tuloksellisesta moottorilentotoiminnasta.
__notoc__


title: Malmin ilmailukerho

text: Kerho omistaa kolme lentokonetta: lasiohjaamolla varustetun nelipaikkaisen Diamond DA40NG -tyyppisen lentokoneen (OH-STL), jossa on Austro Enginen dieselmoottori, kaksipaikkaisen Diamond DV20 -tyyppisen ilma-aluksen (OH-IHQ) sekä nelipaikkaisen Cessna 172 -tyyppisen lentokoneen (OH-SRH).


title: Malmin ilmailukerho

text: Kerhossa on vuonna 2016 rakennettu vapaaehtoistyönä Diamond Star DA40 -lentosimulaattori. Simulaattoriohjelmistona käytetään Prepar 3D:tä. Simulaattori soveltuu VFR- ja IFR-lentämisen harjoitteluun.


title: Rio Branco

text: Rio Branco on kaupunki Brasilian luoteisosassa. Se sijaitsee Acren osavaltiossa, jonka suurin kaupunki ja pääkaupunki se on. Kaupungin pinta-ala on 9 233 neliökilometriä ja asukasluku noin 340 00 (2015). Rio Branco perustettiin vuonna 1882.


title: Los Angeles Sparks

text: Los Angeles Sparks on yhdysvaltalainen naiskoripalloseura, joka pelaa Women's National Basketball Association -liigassa (WNBA). Seura pelaa kotiottelunsa Staples Center -areenalla Los Angelesin kaupungissa, Kaliforniassa. Areenalla pelaa kotiottelunsa myös viisi muuta urheiluseuraa, muun muassa NBA-seurat Los Angeles Lakers ja Los Angeles Clippers.


title: Los Angeles Sparks

text: Sparks pelasi ensimmäisen kautensa WNBA:ssa vuonna 1997 ja oli näin yksi liigan kahdeksasta perustajaseurasta. Seura kuuluu liigan läntiseen konferenssiin yhdessä viiden muun seuran kanssa.


title: Los Angeles Sparks

text: Los Angeles Sparks jäi kahdella ensimmäisellä kaudellaan WNBA:n pudotuspelien ulkopuolelle, 1997 voittoprosentilla 50 (15 voittoa ja 15 tappiota) ja 1998 historiansa toiseksi heikoimmalla voittoprosentilla 40 (12 voittoa ja 18 tappiota). Kausi 1999 merkitsi Sparksin nousua liigan kärkiseurojen joukkoon. Seura voitti runkosarjassa 20 ottelua 32:sta ja sen voittoprosentti 62,5 oli läntisen konferenssin ja koko liigan toiseksi paras. Jatkopeleissä seura sai ensimmäisellä kierroksella vastaansa Sacramento Monarchsin, joka kaatui pistein 71–58 (pudotuspelien ensimmäisellä kierroksella pelattiin tuolloin vain yksi ottelu, kaudesta 2000 lähtien on pelattu paras kolmesta –järjestelmällä), ja konferenssifinaaleissa vastaan asettui WNBA:ta liigan ensimmäisinä kausina ylivoimaisesti hallinnut Houston Comets, joka voitti ottelusarjan voitoin 2–1. Houston eteni lopulta kolmanteen peräkkäiseen mestaruuteensa.


title: Los Angeles Sparks

text: Vuonna 2000 Sparks hallitsi runkosarjaa yhdessä Cometsin kanssa. Voittoprosentti 87,5 (28 voittoa ja neljä tappiota) oli liigan paras ja Comets tuli heti perässä voittoprosentilla 84,4 (27 voittoa ja viisi tappiota). Runkosarjan kolmanneksi paras joukkue Sacramento Monarchs oli 21:llä voitollaan kuuden voiton päässä Cometsista ja seitsemän voiton päässä Sparksista. Pudotuspeleissä Sparks kohtasi ensimmäisellä kierroksella Phoenix Mercuryn, joka nujertui suoraan kahdessa ottelussa. Konferenssifinaaleissa seura sai vastaansa tutun vastuksen, Houston Cometsin, joka oli vahvempi suoraan voitoin 2–0 (pistein 77–56 ja 74–69). Comets voitti WNBA:n mestaruuden neljännen kerran peräkkäin. Kauden päätteeksi Sparksia ensimmäistä kauttaan valmentanut Michael Cooper, entinen NBA-koripalloilija (viisi NBA-mestaruutta Los Angeles Lakersin riveissä), palkittiin WNBA:n vuoden valmentajana.


title: Los Angeles Sparks

text: Kaudella 2001 Sparks hallitsi WNBA:ta ylivoimaisesti alusta loppuun asti. Runkosarjassa seura otti täsmälleen yhtä paljon voittoja kuin edelliselläkin kaudella ja voitti runkosarjan selvällä erolla seuraavaan joukkueeseen, itäisen konferenssin kärkijoukkueeseen Cleveland Rockersiin, jonka voittoprosentti oli 68,75 (22 voittoa ja 10 tappiota). Pudotuspelien ensimmäisellä kierroksella Sparks kohtasi vanhan kilpakumppanin Houston Cometsin, joka nujertui suoraan kahdessa ottelussa. Konferenssifinaaleissa vastaan tuli Sacramento Monarchs, joka kaatui voitoin 2–1 ja loppuotteluissa Sparks voitti Charlotte Stingin suoraan kahdessa ottelussa, 75–66 ja 82–54. Sparksin keskushyökkääjä Lisa Leslie palkittiin kauden jälkeen WNBA:n arvokkaimpana pelaajana sekä liigan loppuottelujen arvokkaimpana. Sparksin hallinta jatkui myös kaudella 2002, jolla seura voitti ensin runkosarjan voittoprosentilla 78,1 (25 voittoa ja 7 tappiota), mikä oli hieman parempi kuin toiseksi sijoittuneella Houstonilla (voittoprosentti 75, 24 voittoa ja 8 tappiota), ja lopulta myös toinen WNBA-mestaruutensa. Pudotuspelien ensimmäisellä kierroksella kaatui Seattle Storm suoraan 2–0 (pistein 78–61 ja 69–59), konferenssifinaaleissa Utah Starzz (nykyiseltä nimeltään San Antonio Silver Stars) niin ikään 2–0 (pistein 75–67 ja 103–77) ja pudotuspelien puhdas voittosarja sinetöityi loppuottelusarjassa New York Libertyä vastaan. Ensimmäinen loppuottelu päättyi pistein 71–63 ja mestaruuden ratkaissut toinen ottelu pistein 69–66.


title: Los Angeles Sparks

text: Jälkimmäistä mestaruusvuotta seuranneina kahtena kautena Sparks jatkoi menestyksekästä peliään runkosarjassa. Vuonna 2003 seura sijoittui läntisen konferenssin ensimmäiseksi voittoprosentilla 70,6 (24 voittoa ja 10 tappiota) ja vuonna 2004 sen runkosarjan voittoprosentti oli paitsi läntisen konferenssin, myös koko liigan paras, 73,5 (25 voittoa ja yhdeksän tappiota). Seattle Storm jäi taakse viiden voiton päähän. Mestaruus jäi kuitenkin kummallakin kaudella uupumaan. Vuonna 2003 Sparks eteni WNBA:n loppuotteluihin voitettuaan pudotuspelien ensimmäisellä kierroksella Minnesota Lynxin ja konferenssifinaaleissa Sacramento Monarchsin, mutta loppuotteluissa Sparks taipui Detroit Shockille tasaisessa ottelusarjassa voitoin 1–2 (pistein 75–63, 61–62 ja 78–83). Vuonna 2004 Sparks putosi jatkosta ensimmäisen kerran jo pudotuspelien ensimmäisellä kierroksella Sacramentoa vastaan voitoin 1–2. Kauden päätteeksi Sparks keräsi kuitenkin liigan arvokkaimmat yksilöpalkinnot Lisa Leslien ollessa liigan arvokkain pelaaja ja paras puolustuspään pelaaja.


title: Los Angeles Sparks

text: Kaudella 2005 Sparks pelasi heikommin kuin vuosiin. Se saavutti runkosarjassa voittoprosentin 50 (17 voittoa ja tappiota) ja se pääsi jatkopeleihin vain yhden voiton erolla Phoenix Mercuryyn. Jatkossa seura putosi jo ensimmäisellä kierroksella Sacramenton ollessa vahvempi suoraan kahdessa ottelussa. Vuonna 2006 Sparks paransi jälleen peliään ja voitti läntisen konferenssin runkosarjan voittoprosentilla 73,5. Pudotuspelien ensimmäisellä kierroksella seura voitti Seattle Stormin voitoin 2–1, mutta ei onnistunut etenemään loppuotteluihin hävittyään konferenssifinaaleissa Sacramento Monarchsille suoraan voitoin 0–2. Lisa Leslie palkittiin kauden jälkeen jo kolmannen kerran WNBA:n arvokkaimpana pelaajana.


title: Los Angeles Sparks

text: Kaudella 2007 Sparks ei päässyt pudotuspeleihin ensimmäisen kerran sitten vuoden 1998. Seuran kahdeksan kauden pudotuspeliputki on WNBA:n historian pisin. Lisa Leslien ollessa äitiyslomalla ja toisen keskeisen pelaajan Chamique Holdsclaw'n lopetettua uransa kesäkuussa, Sparks pelasi historiansa heikoimman kauden. Sen voittoprosentti oli 29,4 (kymmenen voittoa ja 24 tappiota), jolla se jäi liigan hännille.


title: Los Angeles Sparks

text: Keskushyökkääjä Lisa Leslie, kolminkertainen olympiavoittaja, WNBA:n arvokkaimman pelaajan palkinnon kolminkertainen voittaja ja WNBA:n loppuottelujen arvokkaimman pelaajan palkinnon kaksinkertainen voittaja, on eniten pisteitä tehnyt pelaaja Sparksin historiassa. Hän on edustanut seuraa sen ensimmäisestä kaudesta lähtien ja on ollut eniten pisteitä kerännyt Sparks-pelaaja seitsemällä kaudella, 1997–2001, 2004 ja 2006. Hänen pistekeskiarvonsa on ollut Sparksin paras yhdeksänä kautena, 1997–2004 ja 2006.


title: Los Angeles Sparks

text: Kausina 2002 ja 2003 eniten pisteitä kerännyt Sparks-pelaaja oli niin ikään vuonna 1997 seurassa aloittanut Mwadi Mabika, joka pelasi noina kausina enemmän otteluita kuin Leslie, 2002 yhden ottelun enemmän ja 2003 yhdeksän ottelua enemmän. Kaudella 2005 eniten pisteitä teki seuraan ennen kauden alkua tullut Chamique Holdsclaw, olympiavoittaja vuodelta 2000, ja 2007 tulokaspelaaja Sidney Spencer. Vain viisi ottelua kaudella pelanneella Holdsclaw'lla sekä viisi ottelua kauden aikana sivussa olleella Taj McWilliams-Franklinillä oli kuitenkin parempi pistekeskiarvo kuin Spencerillä.


title: Los Angeles Sparks

text: Sparksin yhden kauden piste-ennätys, 680 kaudelta 2006, on Lisa Leslien hallussa. Leslie oli vuodesta 1997 eteenpäin, kymmenenä peräkkäisenä kautena, myös Sparksin sisäisen levypallotilaston kärkinimi. Kaudella 2007 tilastoa johti Christi Thomas.


title: Los Angeles Sparks

text: Los Angeles Sparksin on omistanut joulukuusta 2006 alkaen Kathy Goodmanin ja Carla Christoffersonin johtama sijoittajaryhmä. He ostivat seuran NBA-seura Los Angeles Lakersin omistajalta Jerry Bussilta kymmenellä miljoonalla dollarilla. Ennen Bussia Sparksin omisti NBA-liiga, jonka omistukseen kaikki WNBA-seurat kuuluivat vuoteen 2002 asti.


title: Kauko Karvonen

text: Kauko Karvonen (14. kesäkuuta 1895 Lappohja – 23. lokakuuta 1948 Helsinki) oli suomalainen urheiluvaikuttaja, joka toimi 1920–1930-luvuilla Suomen Palloliitossa ja 1920–1940-luvuilla Suomen Jääkiekkoliitossa. Hän oli Palloliiton varapuheenjohtajana, kun hän alkoi viedä eteenpäin myös jääkiekkoa. Karvosen aloitteesta Jääkiekkoliitto perustettiin 1929, ja hän toimi liiton ensimmäisenä puheenjohtajana. Suomen Jääkiekkomuseo aateloi hänet ensimmäisenä Suomen Jääkiekkoleijonaksi.


title: Kauko Karvonen

text: Kauko Karvonen syntyi Lappohjassa vuonna 1895. Hän opiskeli diplomi-insinööriksi. Karvonen aloitti jo nuorena uransa urheilujärjestöissä. Vuonna 1923 hänet valittiin Suomen palloliiton liittohallitukseen ja vuonna 1927 liiton varapuheenjohtajaksi. Palloliitossa hän toimi vuoteen 1938 asti. Berliinissä 1936 Karvonen oli jalkapallomaajoukkueen joukkueenjohtajana. Seuratasolla Karvonen oli Helsingin Palloseuran puheenjohtaja.


title: Kauko Karvonen

text: Karvonen alkoi jo Palloliiton alaisuudessa kehittää myös suomalaista jääkiekkoa. Hän olikin merkittävä vaikuttaja Suomen jääkiekkoliiton perustamisessa. Hän oli kutsunut kokoon perustamiskokouksen, joka järjestettiin 20. tammikuuta 1929. Kokoukseen osallistui edustajia 17:stä jääkiekkojoukkueesta, jotka olivat sitten perustamassa Suomen jäähockeyliittoa. Seuraavassa kokouksessa nimi kuitenkin muutettiin jo Jääkiekkoliitoksi.


title: Kauko Karvonen

text: Karvonen valittiin Jääkiekkoliiton perustamiskokouksessa myös sen ensimmäiseksi puheenjohtajaksi. Hän toimi tehtävässä vuoteen 1942. Tuona aikana vasta luotiin perusteita suomalaiselle jääkiekolle. Lajia levitettiin hiljalleen koko Suomeen. Karvosen aikana maajoukkueen toiminta ehti vakiintua, ja se otti vuonna 1937 ensimmäisen voittonsa, kun Viro kaatui 2–1. Suomi ei kuitenkaan vielä tavoitellut kansainvälistä menestystä, eikä Karvonen ollut lähettämässä maajoukkuetta kuin kerran arvokisoihin. Suomi hävisi Baselissa pidetyissä vuoden 1939 MM-kilpailuissa kaikki ottelunsa. Karvosen aikana Jääkiekkoliittyi vuonna 1937 Suomen Voimistelu- ja Urheiluliittoo.


title: Kauko Karvonen

text: Karvonen istui vuosina 1929–1931 myös Jääkiekkoliiton liittohallituksessa, ja hän edusti 1934–1938 Jääkiekkoliittoa Suomen Olympiakomitean hallituksessa.


title: Kauko Karvonen

text: Karvonen teki uraauurtavaa työtä Suomen jääkiekon parissa ja rakensi Jääkiekkoliitolle sellaisen kivijalan, jonka pohjalle organisaatiota pystyi myöhemmin laajentamaan. Saavutustensa ansiosta Karvonen valittiin numerolla yksi sekä Jääkiekkoleijonaksi vuonna 1985 että Jääkiekkoliiton kunniajäseneksi.


title: Verisolu

text: Verisoluja ovat:


title: Norwich (Connecticut)

text: Norwich on kaupunki Yhdysvaltojen itärannikolla sijaitsevassa Connecticutin osavaltiossa. Sen pinta-ala on 76,4 km² (vettä 3 km²). Asukasluku on 40 493 (). Vuonna 2010 asukkaista oli noin 70 prosenttia valkoisia, 10 prosenttia mustia ja 12,6 prosenttia latinoja (). Kaupunki on perustettu vuonna 1659.


title: Kiribatin jalkapallomaajoukkue

text: Kiribatin jalkapallomaajoukkue edustaa Kiribatia kansainvälisissä jalkapallon maajoukkuekilpailuissa. Kiribatin jalkapalloliitto on Oseanian maanosaliitto OFC:n jäsen, mutta ei FIFA:n jäsen, joten joukkue ei kilpaile jalkapallon maailmanmestaruusikisoissa, mutta voi osallistua maanosaliiton järjestämiin OFC Nations Cup-kilpailuihin.


title: Kiribatin jalkapallomaajoukkue

text: Joukkue on pelannut historiansa aikana vain kymmenen ottelua, kaikki Tyynenmeren kisoissa, joihin joukkue on osallistunut vuosina 1979, 2003 ja 2011. Joukkue ei ole voittanut yhtäkään ottelua historiansa aikana ja päästänyt peräti 122 maalia tehden itse vain neljä, joista kaksi on tehnyt Lawrence Nemeia.


title: Stamford (Connecticut)

text: Stamford on kaupunki Connecticutin osavaltiossa Yhdysvalloissa. Ensimmäiset siirtolaiset saapuivat Stamfordin alueelle vuonna 1641 ja kaupunki alkoi kasvaa huomattavasti 1800-luvulla. Monien yritysten pääkonttorit sijaitsevat Stamfordissa, jonka keskusta purettiin aikaan toimistojen tieltä. Vuoden 2010 väestönlaskennan mukaan Stamfordin asukasluku oli 122 643.


title: Stamford (Connecticut)

text: Stamford sijaitsee Connecticutin osavaltion lounaisosassa Rippowam-joen suulla Long Island Sound -estuaarin rannikolla. Alue on Atlantin valtameren rannikon tasankoa ja rikkonaista rannikkoa yhdistävät useat sillat. Talvet alueella ovat suhteellisen lauhkeita ja kesät lämpimiä. Säähän vaikuttaa läheinen merialue. New Yorkin kaupunki sijaitsee Stamfordista noin 58 kilometriä lounaaseen.


title: Stamford (Connecticut)

text: Nykyisen Stamfordin alueen alkuperäisasukkaita olivat wappinger-intiaanit, jotka tunsivat alueen nimellä "Rippowam". Vuonna 1640 New heavenin siirtokunnan Nathaniel Turner osti alueen intiaaneilta maanviljelyä varten. Ensimmäisen siirtokunnan perustivat kuitenkin kongregationaalisen kirkon jäsenet vuonna 1641. Nimensä Stamford sai englantilaisen Stamfordin kaupungin mukaan. Vuonna 1644 monet paikallisista muuttivat Long Islandille ja siirtokunta liitettiin Connecticutin siirtokuntaan. yhdysvaltain sisällissodan alkaessa kaupungin asukasluku oli noin 3 800. Kaupunki kasvoi merkittävästi 1800-luvulla. Stamford Manufacturing Company perustettiin vuonna 1844 ja vuonna 1848 kaupunkiin vedettiin rautatie. 1840-luvulla kaupunkiin muutti suuri joukko irlantilaisia siirtolaisia. Linus Yale keksi sylinterilukon vuonna 1848 ja lukkoja valmistanut Yale and Towne Company oli vuoteen 1959 saakka kaupungin suurin työnantaja. Vuosisadan loppuun mennessä kaupungin asukasluku oli noussut lukemaan 19 000 ja irlantilaisten lisäksi kaupunkiin oli saapunut puolalaisia siirtolaisia.


title: Stamford (Connecticut)

text: New Yorkin kasvaessa suureksi teollisuuskeskittymäksi 1800-luvun lopulla Stamfordista kehittyi sen esikaupunki. Toisen maailmansodan jälkeen Stamfordiin perustettiin useita tutkimuslaitoksia ja kaupunki Stamfordista tehtiin verrattain myöhään vuonna 1949 liittämällä siihen sitä ympäröineitä asutuksia. Esikaupunkina Stamford alkoi houkutella New Yorkissa toimineiden yritysten konttoreita, joita varten suuri osa kaupungin keskustasta purettiin uusien toimistotalojen tieltä.


title: Stamford (Connecticut)

text: Stamford on yksi Yhdysvaltojen suurimmista yritysten pääkonttorien keskittymistä. Kaupungissa toimiviin yrityksiin lukeutuvat esimerkiksi General Electric Capital Corporation, Pitney Bowes, Clairol, Xerox Corporation, ACMI, UBS ja Oracle Corporation. Kaupunki on myös Fairfieldin piirikunnan taloudellinen keskus. Tukku- ja vähittäiskauppa ovat merkittäviä työnantajia.


title: Stamford (Connecticut)

text: Kotitalouksien keskimääräiset vuosittaiset ansiot Stamfordissa aikavälillä 2012–2016 olivat 81 634 USD ja henkilöä kohden 49 443 USD. 8,9 % väestöstä eli köyhyysrajan alapuolella.


title: Stamford (Connecticut)

text: Stamfordin asukasluku oli vuoden 2010 väestönlaskennan mukaan 122 643 ja vuoden 2017 arvion mukaan 130 824. Kaupungin asukkaista 62,3 % oli taustaltaan valkoisia, 15 % afroamerikkalaisia, 26,5 % latinoja mistä tahansa rodusta ja 8,2 % aasialaisia. 42,2 % kaupungin asukkaista puhui kotonaan jotakin muuta kieltä, kuin englantia ja 33,3 % kaupungin asukkaista oli syntynyt ulkomailla.


title: Stamford (Connecticut)

text: Vuonna 2014 Movoto-kiinteistönvälitysyhtiö arvioi Stamfordin Connecticutin osavaltion parhaaksi asuinalueeksi. Vuonna 2016 sama yhtiö listasi Connecticutin parhaita asuinpaikkoja lapsiperheille, ja Stamford arvioitiin siinäkin kymmenen parhaan joukkoon.


title: Annie Proulx

text: Edna Annie Proulx [] (s. 22. elokuuta 1935 Norwich, Connecticut Yhdysvallat) on yhdysvaltalainen toimittaja ja kirjailija. Teoksissaan hän kuvailee usein Yhdysvaltojen vanhaa maaseutua, sen tavallisia ihmisiä, ja kiinnekohtana on maisema..


title: Annie Proulx

text: Proulx on isän puolelta kanadanranskalainen, äidin sukua tuli Amerikkaan pian Mayflowerin jälkeen. Proulx'n äiti oli taidemaalari. Proulx asuu Wyomingin maaseudulla lähellä Saratogan kaupunkia 300 ha:n Bird Cloudin maatilalla, talvet kaupungissa New Mexicon Albuquerquessa. Hän on tuotantonsa eri vaiheissa käyttänyt nimestään eri muotoja: E. A. Proulx, E. Annie Proulx, Annie Proulx. Proulxilla on kolme aikuista poikaa, ja hän on eronnut kolmesti. Hän on opiskellut historiaa ja tapahistoriaa, ja hän valmisteli tohtorintutkintoa, joka kuitenkin jäi kesken.


title: Annie Proulx

text: Proulx'n kaunokirjallisen tuotannon suppeus johtuu siitä, että hän työskenteli aiemmin toimittajana, jolloin hän kirjoitti myös joitakin tietokirjoja. Kaunokirjallisuuden pariin hän siirtyi vasta yli viisikymmenvuotiaana, kun lapset, kolme poikaa, olivat muuttaneet pois kotoa. Syksyllä 2011 hänellä oli tekeillä romaani, jonka tapahtumat sijoittuvat osittain Kiinan Kantoniin.


title: Annie Proulx

text: Proulx'n kaunokirjallinen esikoisteos "Postcard" ilmestyi 1992, mutta sitä ennen hän oli kirjoittanut novelleja. Ensimmäisenä kaunokirjallisena tekstinä pidetään tieteiskertomusta "The Customs Lounge", joka ilmestyi syyskuussa 1963 If-lehdessä tekijänimellä "E. A. Proulx". Sitä varhaisempi oli tieteisnovelli "All the Pretty Little Horses", joka ilmestyi nuorisolehdessä Seventeen 1964. Sen jälkeen hänen novellejaan ilmestyi 1970-luvun lopulla Esquiressa ja Gray's Sporting Journalissa.


title: Annie Proulx

text: Ensimmäinen novellikokoelma "Heart Songs and Other Stories" ilmestyi 1988, ja vuonna 1992 ilmestyi romaani "Postcard", jonka kirjoittamiseen häntä kannustettiin ja johon hän sai apurahoja. Teoksesta hänelle myönnettiin 1992 NEA- palkinto ja 1993 Guggenheimin stipendi.


title: Annie Proulx

text: Proulx on saanut useita kirjallisuusalan palkintoja. Esikoisromaanista "Postcards" hän sai vuonna 1993 PEN/Faulkner-palkinnon ensimmäisenä naisena palkinnon historiassa. Hänen toinen romaaninsa "Laivauutisia" ("The Shipping News") sai kaunokirjallisuuden Pulitzerin ja National Book Awardin vuonna 1994. Alun perin The New Yorkerissa vuonna 1997 ilmestynyt ja myöhemmin vuonna 1999 ilmestyneessä novellikokoelmassa "Lyhyt kantama: Kertomuksia Wyomingista" ("Close Range: Wyoming Stories") julkaistu novelli "Brokeback Mountain" sai vuonna 1998 O. Henry -palkinnon. Vuotta myöhemmin samaisessa lehdessä ja novellikokoelmassa ilmestynyt "Maan muta" ("The Mud Below") toi Proulx'lle toisen O. Henry -palkinnon.


title: Annie Proulx

text: Kahdesta Proulx'n teoksesta on tehty elokuva. Vuonna 2001 sai ensi-iltansa Lasse Hallströmin ohjaama "Laivauutisia" ja vuonna 2005 Ang Leen ohjaama "Brokeback Mountain".


title: Aaro Kivilinna

text: Aaro Gabriel Kivilinna (5. joulukuuta 1906 Viipuri – 11. helmikuuta 1940 Johannes) oli suomalainen pesäpalloilija, jääkiekkoilija ja urheiluvaikuttaja. Hän pelasi urallaan sekä pesäpalloa että jääkiekko pääsarjatasolla. HJK:ssa hän voitti kolme jääkiekon Suomenmestaruutta ja yhteensä seitsemän SM-mitalia. Helsingin Pallonlyöjissä Kivilinna sai puolestaan kaksi pesäpallon SM-mitalia.


title: Aaro Kivilinna

text: Kivilinna oli mukana sekä pesäpallon että jääkiekon kehittämisessä. Hän oli 1931 HPL:n edustajana Pesäpalloliiton perustamiskokouksessa ja toimi 1932–1936 Jääkiekkoliiton sihteerinä ja 1936–1940 varapuheenjohtajana. Jääkiekkoliitto jakaa vuosittain hänen mukaansa nimettyä muistopalkintoa, joka annetaan vuoden parhaalle seuralle, ja hänet on valittu Suomen Jääkiekkoleijonaksi.


title: Aaro Kivilinna

text: Aaro Kivilinna pelasi Helsingin Pallonlyöjissä pesäpalloa 1928–1931. Pesäpalloliiton tilastoissa Kivilinna on voittanut kahdesti pesäpallossa SM-pronssia. Kaudella 1929 HPL sijoittui jaetulle kolmannelle sijalle ja kaudella 1930 kolmanneksi.


title: Aaro Kivilinna

text: Kivilinna toimi vuoden 1931 HPL:n puheenjohtajana ja edusti lokakuussa 1931 seuraa Pesäpalloliiton perustamiskokouksessa. Lisäksi Kivilinna toimi perustamiskokouksen puheenjohtajana. Pesäpalloliiton johtokunnassa hän oli 1933–1938.


title: Aaro Kivilinna

text: Kivilinna toimi myös Pesäpalloliiton julkaisemien lehtien Laaka ja Kiri päätoimittajana ja otteluiden kuuluttajana. Lisäksi Kivilinna selosti radioon vuonna 1932 pelatun mestarijoukkue Lahden Mailaveikkojen ja muun Suomen parhaimmiston välisen ottelun.


title: Aaro Kivilinna

text: Kivilinna aloitti jääkiekon syksyllä 1928. Puolustajana pelannut Kivilinna oli voittamassa vuonna 1929 HJK:n paidassa Suomenmestaruutta. Kivilinna pelasi HJK:ssa kevääseen 1937 saakka. Hän voitti seurassa yhteensä kolme Suomenmestaruutta, kaksi SM-hopeaa ja kaksi SM-pronssia. Pisteitä Kivilinna teki pelaamissaan 18 ottelussa 2+2. Lisäksi hän pääsi pelaamaan yhtä maaottelua.


title: Aaro Kivilinna

text: Kivilinna nousi pelaajauransa aikana Suomen jääkiekkoliiton sihteeriksi (1932–1936). Hän oli osallistunut Jääkiekkoliiton toimintaan jo sen perustamisesta vuodesta 1929 saakka. Liiton varapuheenjohtajana Kivilinna toimi 1936–1940. Liittohallituksessa Kivilinna istui 1932–1940.


title: Aaro Kivilinna

text: Kivilinna toimi aktiivisesti tehtävässään suomalaisen jääkiekkoilun hyväksi. Hän julkaisi lukuisia artikkeleita, piti radioesitelmiä ja puhui jääkiekkoilusta ympäri maata.


title: Aaro Kivilinna

text: Jääkiekkoliitto harkitsi osallistumista vuoden 1936 talviolympialaisiin. Rahatilanteen takia se jäi vain ajatukseksi, mutta liitto lähetti Kivilinnan ja jääkiekkovalmennukseen perehtyneen Niilo Tammisalon Garmisch-Partenkircheniin hakemaan oppia kansainvälisistä peleistä. Opin lisäksi tarkkailijat tekivät monia kontakteja jääkiekon huippumaihin. Kontaktiensa ansiosta Kivilinna edusti sittemmin Suomea Kansainvälisen jääkiekkoliiton LIHG:n komiteassa.


title: Aaro Kivilinna

text: Kivilinna toimi ainakin yhdessä ottelussa erotuomarina. Hän tuomitsi 1938 Erkki Saarisen kanssa Suomen ja Ruotsin kohtaamisen. Se oli ensimmäinen kerta Suomessa, kun jääkiekko-ottelussa käytettiin kahta erotuomaria.


title: Aaro Kivilinna

text: Kivilinna kaatui luutnanttina talvisodassa Karjalankannaksella Johanneksen Kinnassaaressa.


title: Aaro Kivilinna

text: Kivilinna oli suomalaisen jääkiekkoilun uranuurtajia. Pelaamisen lisäksi hän toimi monissa tehtävissä liiton hallituksessa. Kivilinna levitti lajia ympäri Suomea, ja hänen tavoitteenaan oli nostaa jääkiekko pois muiden lajien varjosta sen pelaajien keskittyvän täyspainoisesti lajiin heidän urheilu-uransa päälajina.


title: Aaro Kivilinna

text: Jääkiekkoliitto on jakanut vuodesta 1973 Kivilinnan mukaan nimettyä muistopalkintoa, joka myönnetään seuralle, joka on pärjännyt parhaiten SM-liiga, Mestis, Naisten SM-sarja, A-, B- ja C-nuorten SM-liiga huomioon ottaen. Hänet on valittu myös ensimmäisten joukossa vuonna 1985 Suomen jääkiekkoleijonaksi.


title: Campina Grande

text: Campina Grande on kaupunki Paraíbassa, Brasiliassa. Kaupungin asukasluku oli 385 213 vuonna 2010. Se on asukasluvulta Paraíban toiseksi suurin kaupunki. Campina Grande on teknologiaosaamisen keskus Brasilian koillisosassa.


title: Campina Grande

text: Vuonna 1697 kapteeni Teodósio de Oliveira Lêdo ja ariúsintiaanit asettuivat asumaan alueelle, jota nykyään on Campina Grande. Vuonna 1790 asutus sai nimeksi Vila Nova da Rainha (Kuningattaren uusi kylä) ja sai kaupunkioikeudet.


title: Waterbury

text: Waterbury on kaupunki Yhdysvaltain itärannikolla sijaitsevassa Connecticutin osavaltiossa. Kaupungissa asui 110 366 ihmistä vuonna 2010.


title: Gilberto Silva

text: Gilberto Aparecido da Silva, pelaajanimeltään Gilberto tai Gilberto Silva (s. 7. lokakuuta 1976 Lagoa da Prata, Brasilia) on brasilialainen jalkapalloilija, joka edusti kotimaansa seurojen lisäksi englantilaista Arsenalia ja kreikkalaista Panathinaikosia. Gilberton pelipaikka oli keskikentällä puolustavassa roolissa. Hän voitti maailmanmestaruuden vuonna 2002.


title: Gilberto Silva

text: Gilberto aloitti jalkapalloilun 12-vuotiaana América Mineiron juniorijoukkueessa. Hän edusti seuraa myös aikuisena, vuoteen 2000 asti, kunnes siirtyi Atlético Mineiron riveihin. Siellä hänestä tuli yksi joukkueen tähtipelaajista, ja hän nousi yllättäen Brasilian maajoukkueen rinkiin, päästen aina MM-kilpailuihin 2002 asti. Gilberto pelasi Brasilian maailmanmestaruusjuhliin päättyneessä turnauksessa jokaisen ottelun, ja oli yksi joukkueen avainpelaajista. Turnauksen aikana hän herätti monen suurseuran kiinnostuksen, ja jo 7. elokuuta 2002 Arsenal osti hänet 4,5 miljoonan punnan hintaan.


title: Gilberto Silva

text:
Gilberton alku uudessa seurassa oli mainio, hän teki voittomaalin kauden avaavassa FA Community Shield -ottelussa. Jo ensimmäisellä kaudellaan hän murtautui seuran vakiokokoonpanoon. Samalla kaudella Gilberto pääsi myös historiankirjoihin tehtyään Mestareiden liigan historian nopeimman maalin, PSV Eindhovenia vastaan 20 sekunnin pelin jälkeen. Ennätyksen rikkoi sittemmin alankomaalainen Roy Makaay.
Seuraava kausi, 2003–2004, oli hänelle vielä edellistäkin parempi. Arsenal voitti Valioliigan ilman tappioita, ja Gilberto pelasi kuutta vaille kaikissa liigaotteluissa. Kaudella 2004–2005 hän ei yltänyt parhaaseen vireeseensä oltuaan loukkaantumisen vuoksi sivussa useita kuukausia.


title: Gilberto Silva

text: Seuraavina kausina Gilberto oli tärkeä linkki Arsenalin keskikentällä, mutta kaudella 2007-2008 hän alkoi menettää pelipaikkaansa Mathieu Flaminille. Kesällä 2008 Gilberto siirtyikin kreikkalaiseen Panathinaikosiin. Tosin Flaminikin jätti Arsenalin samana kesänä, mikä aiheutti ongelmia Arsenalin keskikentälle luotettavan puolustavan keskikenttäpelaajan puuttuessa.


title: Gilberto Silva

text: Brasilian maajoukkueessa Gilberto pelasi ensimmäisen kerran 7. marraskuuta 2001 Boliviaa vastaan. Hän on pelannut yli 70 maaottelua ja tehnyt niissä kolme maalia . Hän voitti maailmanmestaruuden vuoden 2002 MM-kisoissa, joissa hän kuului pelaavaan kokoonpanoon jokaisessa Brasilian ottelussa.


title: Felicity Huffman

text: Felicity Kendall Huffman (s. 9. joulukuuta 1962 Bedford, New York) on Emmy- ja Golden Globe -palkittu ja elokuvasta "Transamerica" parhaan naispääosan Oscar-ehdokkuuden saanut elokuva- ja televisionäyttelijätär. Suomessa Huffman tunnetaan parhaiten roolistaan Lynette Scavona televisiosarjassa "Täydelliset naiset", josta hän voitti parhaan komedianäyttelijättären Emmy- ja SAG-palkinnon.


title: Felicity Huffman

text: Huffman syntyi Bedfordissa, New Yorkin osavaltiossa, kahdeksanlapsiseen perheeseen, kuuden siskon ja yhden veljen pikkusiskoksi. Hänen vanhempansa erosivat vuoden hänen syntymänsä jälkeen, ja hänet kasvatti lähinnä vain hänen äitinsä. Huffman vietti suurimman osansa nuoruudestaan Aspenissa, Coloradossa. Teini-ikäisenä hän kärsi anoreksiasta ja bulimiasta. Hän kävi high schoolin Michiganin "Interlochen Arts Academyssa", ja valmistui sieltä vuonna 1981 pääaineenaan teatteri. Sen jälkeen hän opiskeli näyttelemistä Royal Academy of Artsissa Lontoossa, ja valmistui New Yorkin yliopiston maineikkaasta "Tisch School of Arts"ista vuonna 1988 näyttämötaiteen mestariksi.


title: Felicity Huffman

text: Nykyään Huffman asuu Los Angelesissa, ja on naimisissa näyttelijä William H. Macyn kanssa, jonka kanssa hänellä on kaksi tytärtä, Sofie Grace ja Georgia Grace. Hän on myös näytellyt miehensä kanssa joissakin televisiosarjoissa sekä elokuvissa.


title: Marmaris

text:
Marmaris on satamakaupunki ja turistikohde Välimeren rannalla Turkissa. Se sijaitsee Anatolian lounaisosassa, Muğlan maakunnassa. Kaupungin tärkein tulonlähde on matkailu, joka pääasialliseti alkoi vasta 1980-luvulla, jolloin pieneen kalastajakylään alettiin rakentaa hotelleja.
Historioitsija Herodotuksen mukaan Marmariksessa oli linna jo 3000 vuotta ennen ajanlaskun alkua. Kaupungin perustamisvuodesta ei ole varmuutta, mutta 500-luvulla ennen ajanlaskun alkua kaupunki tunnettiin nimellä Physkos, ja sitä pidettiin osana Kaariaa. Hellenistisellä kaudella Aleksanteri Suuri valloitti Kaarian, ja linna piiritettiin. Asukkaat polttivat linnan arvoesineet ja pakenivat vuorille. Valloittajat tunsivat linnan strategisen arvon ja korjasivat sen vaurioituneet osat. Sinne majoitettiin satoja sotilaita, kunnes pääarmeija palasi kotiin.


title: Marmaris

text: 1400-luvulla Ottomaanien valtakunta aloitti nousunsa, kun sulttaani Mehmed II onnistui valloittamaan ja yhdistämään lukuisat Anatolian heimot ja kuningaskunnat. Sulttaani Suleiman Suuri rakennutti Marmariksen linnan uudelleen vuonna 1522. Vuodesta 1979 lähtien linnaa on restauroitu alkuperäiseen kuntoonsa, ja se toimii museona.


title: Marmaris

text:
Marmariksessa vallitsee Välimeren ilmasto, eli kesät ovat pitkiä, kuumia ja kuivia, talvet sateisia. Sateet ovat epätodennäköisiä toukokuusta lokakuuhun.
Kesäisin, varsinkin heinä-elokuussa lämpötila voi nousta yli 40 celsiusasteeseen. Lokakuukin on vielä lämmin ja aurinkoinen, joskin sateita voi jo loppusyksystä esiintyä.
Talvet, jotka alkavat yleensä marraskuussa, ovat sateisia ja leutoja. Suurin osa vuotuisesta sademäärästä sijoittuu talvelle, jolloin tulvat ovat yleisiä.


title: ZIL-4104

text: ZiL-4104 on Zavod imeni Lihatševan valmistama luksusauto. Autoissa on nahkaverhoilu, sähköikkunat ja -peilit ja keskuslukitus. ZiL-41047:ssa on 7 680 kuution V8-moottori, jonka teho on noin 315 hv (235 kW) ja kolmivaihteinen automaattivaihteisto.


title: ZIL-4104

text: Perusmalli 4104:ää valmistettiin vuosina 1978–1985. Se on amerikkalaisvaikutteinen 7-paikkainen neliovinen limusiini, joidenkin mukaan suora kopio Lincoln Continentalista. Muita versioita ovat lyhennetty sedan-malli, farmari sekä avomallit.


title: ZIL-4104

text: Lyhennetyssä sedan-versiossa on paikat vain viidelle, tekniikaltaan se on kuitenkin identtinen isoveljensä kanssa.


title: ZIL-4104

text: Neuvostoliitossa autoa käyttivät lähinnä Politbyroon jäsenet ja muut ylimmät virkamiehet. Harvat länsimaiset, jotka autolla ovat matkustaneet, kuvailevat sen kojetaulua art deco -vaikutteiseksi ja kromin kyllästämäksi, heikosti valaistuksi ja varustetuksi jukeboksia muistuttavalla autoradiolla. Moottorin ääntä ei paljon kuulu, mutta Moskovan kuoppaisilla kaduilla meno on epävakaista. 6,4 metriä pitkä auto vaatii lähes 16 metriä leveän tilan tehdäkseen U-käännöksen. Punaisella nahalla päällystetyt istuimet ovat niin upottavan pehmeitä, että niistä on vaikea nousta ulos autosta.


title: Suomen Tennisliitto

text: Suomen Tennisliitto r.y. (STL) on tenniksen kattojärjestö Suomessa. Liitto perustettiin 22. huhtikuuta 1911, aluksi nimellä Suomen Verkkopalloliitto. Suomen Tennisliitto on Suomen Olympiakomitea ry:n, Euroopan tennisliiton ja Kansainvälisen tennisliiton jäsen.


title: Suomen Tennisliitto

text: Liittoon kuuluu 199 seuraa ja sen jäsenmäärä on 19 313. Jäsenistä 8 231 on miehiä, 3 116 naisia ja loput junioreita. Liitto vastaa miesten Davis Cup -joukkueen ja naisten Fed Cup -joukkueen toiminnasta.


title: Suomen Tennisliitto

text: Liiton hallituksessa on puheenjohtajan lisäksi kahdeksan jäsentä, joiden toimikausi kestää kaksi vuotta. Hallituksen puheenjohtajana toimii Toni Pokela ja toimitusjohtajana Teemu Purho. Lisäksi liitolla on yhteensä 11 toimikuntaa ja työryhmää. Liitto julkaisee kuusi kertaa vuodessa jäsenlehteä Tennis.


title: Daniel Berg Hestad

text: Daniel Berg Hestad (s. 30. heinäkuuta 1975) on norjalainen jalkapalloilija, joka edustaa kasvattajaseuraansa Molde FK:ta. Hestadin pelipaikka on keskikentän keskellä.


title: Daniel Berg Hestad

text: Hän aloitti ammattilaisuransa Moldessa vuonna 1993, ja hän on nyt pelannut joukkueessa yli 250 ottelua. Vuodet 2003-2005 hän edusti Eredivisien SC Heerenveeniä. Norjan maajoukkueessa Hestad on pelannut 8 ottelua.


title: Daniel Berg Hestad

text: Myös hänen isänsä Stein Olav Hestad oli tunnettu jalkapalloilija.


title: Pekka ja Pätkä miljonääreinä

text: Pekka ja Pätkä miljonääreinä on Armand Lohikosken ohjaama elokuva vuodelta 1958. Se on yhdestoista "Puupää"-elokuva. Suomen Filmiteollisuuden tuottamaan sarjaan tehtiin kaikkiaan kolmetoista elokuvaa.


title: Pekka ja Pätkä miljonääreinä

text: Elokuvassa on kaksi perusjuonnetta. Ensinnäkin Pekka saa kauppaneuvos Lillukan testamentin perusteella lelutehtaan Tmi Le-Lu, koska on tuottanut neuvokselle elokuvillaan iloa. Pekan ja Pätkän tehtailijanura jää kuitenkin lyhyeksi. Toisena juonteena on Lillukan lesken ja Pätkän romanssi. Vaikka tarinassa on aikuisille tarkoitettuja vitsejä, se ei jaksa kriitikkoa innostaa, vaan hän kokee sen väsähtäneeksi.


title: Pekka ja Pätkä miljonääreinä

text: Perinnönjättäjän nimi Lillukka viittaa todennäköisesti viipurilaiseen mesenaattiin Juho Lallukkaan, perinnön peruste, ilon tuottaminen elokuvilla Lillukalle taas on piikki Puupää-elokuvia halveksineiden kriitikoiden suuntaan.


title: Pekka ja Pätkä miljonääreinä

text: Kauppaneuvos Lillukka on kuollut, ja perikunta on kokoontunut asianajajan luokse kuulemaan testamenttia. Monien läsnäolijoita ivailevien testamentinkohtien jälkeen paljastuu yllätys: Lillukka on testamentannut merkittävimmän omaisuutensa, leikkikalutehdas Toiminimi Le-lun, Pekka Puupäälle, koska on niin suuresti nauttinut hänen sarjakuvahahmostaan.


title: Pekka ja Pätkä miljonääreinä

text: Pekka ja Pätkä ryhtyvät johtamaan Le-lu-yhtiötä, joskin suuri osa heidän energiastaan kuluu leluilla leikkimiseen. Justiina nautiskelee johtajanrouvan leveästä elämästä, ja talonmies Pikkarainen palkataan konttoripäälliköksi. Tehtailijoiden luokse ilmaantuu keksintöjään kauppaamaan toinen toistaan omituisempaa väkeä. Keksijä Äly Nystyrä esittelee ideaansa liikkuvista rautatieasemista ja paikallaan seisovista junista. Sillä hänen mielestään estetään tuhoisat junaonnettomuudet. Kun Pekka ja Pätkä ihmettelevät, miksi keksijä oli tullut heidän puheilleen eikä mennyt Rautatiehallitukseen, Nystyrä kertoo Rautatiehallituksen herrojen todenneen hänelle "Puupää!" joten hän päätti tulla tänne. Keksijä Eisenstein sen sijaan esittelee nerokasta Sputnik-lelua, joka pannaan välittömästi tuotantoon.


title: Pekka ja Pätkä miljonääreinä

text: Kauppaneuvos Lillukan pettyneet omaiset punovat erilaisia juonia saadakseen Le-lu-yhtiön takaisin. Kauppaneuvoksetar Gunilla Lillukka yrittää iskeä Pätkän, mutta tämä pelästyy leskirouvan kiivaita avioliittoaikeita ja pakenee joksikin aikaa tukkikämpälle. Poika Viktor Lillukka puolestaan murtautuu yöllä Le-lun konttoriin ja varastaa Sputnikin piirustukset. Nokkelan juoksupoikansa Pisamanaaman avulla Pekka ja Pätkä kuitenkin kehittävät nopeasti uuden menestyslelun.


title: Pekka ja Pätkä miljonääreinä

text: Elokuvan lopulla Pekka ja Pätkä päättävät lahjoittaa yrityksen orpolapsille ja saavat jalomielisyydestään arvonimet. Justiinaa surettaa, kun ei voi enää leveillä olevansa johtajan rouva.


title: Pekka ja Pätkä miljonääreinä

text: Elokuvan piikittelemät kriitikot jatkoivat entisellä linjalla. Tema (Vaasa) haluaisi peräti kieltää Puupää-elokuvien teon ja huomauttaa muun lisäksi, että käsikirjoitus on surkea ja ohjaus vielä avuttomampi.


title: Nami

text: Nami () on merirosvo One Piece- mangassa.


title: Nami

text: Hän on 7. suosituin One Piece- hahmo japanilaisessa faniäänestyksessä ja hänen nimensä tarkoittaa aaltoa. Yhdysvalloissa Nami on jopa 4. suosituin hahmo.


title: Nami

text: Nami on animessa ensimmäisenä näytetty Olkihattupiraatti, hän esiintyi jopa ennen Luffyä. Hän ei siinä vaiheessa tosin ollut vielä liittynyt Olkihattuihin. Zoro liittyi Olkihattuihin ennen Namia. Mangassa Nami esiintyi ensimmäisen kerran vasta Zoron jälkeen. Myöhemmin Nami erosi hetkellisesti Olkihatuista, mutta liittyi lopullisesti takaisin Arlongin kukistamisen jälkeen sijoittuen viidenneksi Olkihattujen jäseneksi. Monet tosin pitävät häntä kolmantena jäsenenä. Nami on yksi parhaimmista (ellei jopa paras) navigaattoreista, jotka nykyisin seilailevat Grand Linella. Hän on enemmän tai vähemmän Olkihattujen huoltopäällikkö ja rahastonhoitaja heidän matkatessaan Going Merryllä. Nami ihmettelikin ensi alkuun, miten Luffy ja Zoro olivat selviytyneet ilman häntä.


title: Nami

text: Namilla on tatuointi vasemmassa olkapäässään. Tatuointi muistuttaa tuulihyrrää, jossa on mandariini (merkkejä Namin menneisyydestä). Hän sai tämän tatuoinnin erottuaan lopullisesti Arlong-piraateista poistattaen Arlongin tatuoinnin ja teettäen uuden tilalle. Arlongin Parkista eteenpäin Nami alkaa käyttää keveämpää asustetta, kuten hihattomia paitoja, koska ei ole enää salattavaa tatuointia. Hän luopui myös alkuaikojen "saappaistaan". Namilla on jokaisessa eri "tarinaosassa" uudet vaatteet. Nami on 169cm pitkä (170cm aikahypyn jälkeen), ja 18-vuotias (20-vuotias aikahypyn jälkeen). Namin syntymäpäivä on 3 heinäkuuta. Eiichiro Odalta on kysytty Namin vaatekokoa, ja hän on kertonut sen olevan 37–22-34. Namin eläinhahmoksi on kuvattu kissa, hänen värinsä on oranssi, ja hän tuoksuu rahalle.


title: Nami

text: Olkihattujen ainoat naisjäsenet Nami ja Nico Robin ovat molemmat Olkihattujen viisaimmat jäsenet. Nami on East Bluen kolmanneksi älykkäin. Ykkössijalla on Punatukka-Shanksin merirosvojen Ben Beckman ja toisena Tuhannen metkun Kuro. Nami on erittäin hyvä navigaattori, ja hänellä on kyky tunnistaa ja analysoida pienimmätkin säänmuutokset, mikä pelastaa Going Merryn usein Grand Linen myrskyiltä.


title: Nami

text: Nami kunnioittaa Luffyä johtajanaan, mutta suuttuu usein Luffyn typerille ideoille. Siitä huolimatta Nami luottaa Luffyyn. Vaikka Nami kerran erosikin Olkihatuista, Luffy antoi Namin silti pitää huolta hänen tärkeästä olkihatustaan taistelun ajan. Nami on lähes aina se, joka käskee laivassa. Jos joku hölmöilee, Nami yleensä lyö. Usein Nami ei saa sanottua viimeistä sanaa Luffylle ja Usoppille, sillä he yleensä keksivät jotain muuta sillä aikaa, kun Nami yrittää puhua heille järkeä. Hän on äitihahmo Olkihattujen joukossa ja hyvä ystävä Nico Robinin kanssa. Nico Robin on ainoa, jota Nami ei komentele, ja Nami pitääkin Robinia ainoana, joka ymmärtää häntä.


title: Nami

text:
Nami on ahne ja tekee mitä vain rahasta. Nami kiintyi rahaan ja aarteisiin varastellessaan Arlongille kahdeksan vuoden ajan. Kun Luffy kysyi Namilta Taivassaarella:
"Kumpi on tärkeämpää, seikkailu vai henki?", tämä vastasi: "Henki. Kakkosena tulee raha". Nami on loistava manipuloija ja käyttää hyväkseen Sanjin häntä kohtaan tuntemaa rakkautta. Hän sai myös Usoppin helposti taivuteltua parantelemaan asettaan luistaen ulos kustannuksista. Nami välttelee taistelemista ja on Olkihatuista vähiten seikkailunhaluinen. Kun Nami kuitenkin sai Usoppin valmistaman sääsauvan (Clima Tact), hänen on nähty tappelevan koviakin vastuksia vastaan. Hän päätti ennen Alabastaa lakata olemasta pelkkä pelastettava neito.


title: Nami

text:
Namin kaksi lempiasia ovat raha ja "mikanit" (mandariinit). Nami on kiintynyt kyseisiin sitrushedelmiin edesmenneen ottoäitinsä Bellemeren vuoksi.
Namin kotikylältä tuodut mandariinit saattavat olla Namille jopa tärkeämpiä kuin raha. Nami halasi Water 7:ssä puita ja oli hyvin onnellinen nähdessään niiden selvinneen. Hän ei siis ensimmäisenä kiinnittänyt huomiota rahoihin. Lisäksi Sanji oli jälkeenpäin vielä vihaisempi Frankyn tuhlaamista 200 miljoonasta berrystä kuin Nami (tämä saattaa osoittaa Namin tulleen vähemmän ahneeksi kuin hänen aiempi minänsä).


title: Nami

text: Namin unelma on piirtää maailmankartta, jota kukaan muu ei ole koskaan aiemmin tehnyt. Ensimmäinen Namin tekemä kartta oli hänen kotikylästään, Cocoyashin kylästä.


title: Nami

text: Nami tuntuu pitävän muotia silmällä, sillä hän ei koskaan käytä samoja vaatteita kahdesti (Kuron osan jälkeen). Hän muistuttaa hieman Dragonball (Eiichiro Odan suosikkimanga) -sarjan Bulmaa, joka ei koskaan käytä kahdesti samaa hiusten väriä. Namilla on epäinhimillisen hyvä alkoholinkestokyky, eikä häntä saa juotettua humalatilaan. Hän voitti Whiskey Peakillä 14 eri Baroque Worksin jäsentä alkoholinjuonnissa, mutta pyörtyi lopulta (joko hämätäkseen palkkionmetsästäjiä tai voittorahojen tuomasta onnesta).


title: Nami

text: Merivoimien naissotilas Bellemere löysi Namin kun hän oli vielä vauva taistelukentältä. Samalla hän löysi myös Nojikon, toisen tytön. Yhdessä heistä kasvoi läheisiä, ihan kuin oikea perhe. Monta vuotta myöhemmin heidän kotikyläänsä Cocoyashiin saapuu Merenmies-merirosvot joita johtaa ilkeä miekkakala-Arlong. He valloittivat kylän ja vaativat maksun jokaiselta asukkaalta heidän hengestään. 100.000 berryä aikuisesta ja 50.000 lapsesta. Jos joku ei kykenisi maksamaan, hänet tapettaisiin. Bellemerellä oli vain 100.000 berryä rahaa joilla hän maksoi lapsensa. Vaikka aluksi muut kyläläiset yrittivät huijata Arlongia sanomalla, ettei Bellemerellä ole lapsia, Bellemere itse paljasti hänellä olevan. Niinpä Arlong ampui Bellemeren tämän lasten silmien edessä .


title: Nami

text: Nähtyään Namin piirtämän kartan Arlong kidnappasi Namin. Palattuaan takaisin kylään Nami oli Arlong-piraattien kartanpiirtäjä. Hän myös solmi sopimuksen Arlongin kanssa: Jos hän maksaisi Arlongille 100.000.000 berryä, Nami voisi ostaa kotikylänsä itselleen ja näin vapauttaa kylän Arlongin hampaista. Tämä toi kyläläisille toivoa, mutta he olivat siitä huolimatta vihaisia Namille hänen liityttyään Arlong-piraatteihin. Nami suuttui ja sanoi selviävänsä tehtävästä ilman heidän apuaankin. Niinpä Nami piirteli karttoja ja varasti aarteita merirosvoilta kahdeksan vuoden ajan, jotta hän saisi rahat kasaan.


title: Nami

text: Nami tapasi Luffyn Orange-kaupungissa (Buggyn osassa), jota Buggy terrorisoi. Nami liittyi Luffyn joukkoon saadakseen lisää aarteita. Animessa Nami tapasi Luffyn ensimmäisen kerran molempien pelastautuessa Alwildan (Alvida) ryöstöpuuhien alla olevasta laivasta. He eivät kuitenkaan vaihtaneet sanaakaan keskenään.


title: Nami

text: Kelluvalle Baratie-ravintolalle päästyään Nami ryösti heidän laivansa ja kaikki aarteet. Hän palasi Arlong Parkille, eikä hänellä ollut enää kuin 7 miljoonaa berryä kerättävänä, kunnes korruptoitunut merivoimien kapteeni Nezumi (suom. Hiirelä) tuli ja takavarikoi kaikki Namin keräämät aarteet. Näin Arlong saisi pidettyä Namin miehistössään rikkomatta sopimusta.


title: Nami

text: Lopulta Luffy selviää Baratielta muiden kanssa Cocoyashi-kylään ja löysivät Namin puukottamassa olkapäänsä Arlong-piraattien merkkiä ja kiljuen Arlongin nimeä raivoissaan. Nami oli jo kerran jättänyt Luffyn joukon ja aluksi vaatikin Luffyn lähtemään mutta lopulta pyysi apua. Luffy antoi olkihattunsa Namille ja Zoron, Usoppin ja Sanjin kanssa he lähtivät rökittämään Arlongia. Olkihatut voittivat Arlong-piraatit ja Nami hänen kylänsä mukaan lukien pääsivät vapaaksi. Nezumi halusi välttämättä sanoa vielä viimeiset sanat asiaan koskien ja Nami antoi turpasuihkun Nezumille vaatien rahansa takaisin. Nami sai rahat, mutta jätti ne kyläläisille ja liittyi uudestaan Olkihattuihin. Hän ei halunnut sanoa hyvästejä kyläläisilleen ja ryösti juostessaan Going Merryyn kyläläisten lompakot. Sanji katseli rakastuneesti Namia, Zoro sanoi Namin melko varmasti pettävän heidät uudestaan, Usopp sanoi ettei Nami ole yhtään muuttunut, ja Luffy nauroi.


title: Nami

text: Mangaluvussa #435, Nami sai hänen ensimmäisen kiinniottopalkkionsa, 16.000.000 berryä, sama kuin merirosvokapteeni Kurolla. Lisäksi Namin kiinniottopalkkio on suurempi kuin esim. Buggyn. Nami ei tuntunut olevan järin iloinen jouduttuaan etsintäkuulutetuksi. Hän kuitenkin sanoi, että onneksi kuva hänestä on sentään hyvä. Namia oltiin huijattu poseeraamaan kameran edessä, kuvaajan väittäen olevan W7 reportteri. Hänen kotikylässään Genzo (Namin ja Nojikon Bellemeren korvike, isähahmo) sanoi Namin näyttävän liian eroottiselta etsintäkuulutuksessaan. Nojiko taas ihmettelee, miksi Genzolla sitten on Namin etsintäkuulutuksen kuva seinällään, suurennettuna.


title: Nami

text: Nami on todella hyvä navigaattori ja hänen avullaan Olkihatut ovat onnistuneet välttämään uskomattoman hyvin Grand Linen vaaroja, kuten esimerkiksi pyörremyrskyjä. Hän on myös todella hyvä varas joka pystyy varastamaan pienesineitä taskuista uhrien huomaamatta mitään.


title: Nami

text: Usein Nami päätyy taistelemaan naispahiksia vastaan. Hän käytti taisteluissa ensi alkuun keppiä jonka voi taittaa kolmeen osaan. Myöhemmin Alabastassa Usopp luovutti Namille säiden haltijan, Clima Tactin joka koostuu myös kolmesta yhteen taitettavasta osasta. Ase on tosin melko lailla hupikäyttöön suunniteltu joka haittaa Namia taisteluissa. Hän joka tapauksessa onnistui kukistamaan yhden voimakkaimmista (toisiksi voimakkain naisjäsen) Baroque Worksin agenteista,Miss Doublefingerin, sen avulla. Myöhemmin Nami kukisti Gan Fallin avustuksella kaikkivaltias Enerin suojelijat. Kaksosten nimet olivat Hotori ja Kotori.


title: Nami

text: Myöhemmin Usopp kehitti Namille "täydellisen Clima Tactin", käyttäen hyödykseen taivassaarelta tuotua diaalia. Tämän avulla Nami pystyy taistelemaan helpommin suuria vihollisjoukkoja vastaan. Lisäksi hän kukisti täydellisen Clima Tactin avulla CP9:n jäsenen, Kalifan.


title: Nami

text: Namin voimakkaimmissa hyökkäyksissä hän usein tekee pilven kosteudella sekä kylmällä ja kuumalla ilmalla. Sen jälkeen hän sähköistää pilven ja salama osuu vastustajaan. Hän voi myös käyttää sauvan kahta ensimmäistä osaa bumerangina. Lisäksi hän voi heijastaa itsestään kangastuksia joilla hämätä vastustajia. Täydellisestä Clima Tactista ei ole paljastunut vielä yhtään leikkimiseen tarkoitettua toimintoa joten Usopp on luultavasti ne poistanut. Miss Doublefingerin kukistanut Tornado Tempo on myös todennäköisesti poissa koska se oli vain kertakäyttöinen hyökkäys. Tornado Tempo -iskussa aseen kärjestä pamahtaa ulos kaksi käkeä jotka kietoutuvat vastustajan ympärille ja aseen alkaessa kiertää hurjaa vauhtia myös vastustaja alkaa pyöriä. Lopuksi kärkiosa Clima Tactista pamahtaa irti muusta osasta ja vastustaja lentää pyörteessä. Entisessä Clima Tactissa oli myös toimintoja, joilla saada kukkia poksahtamaan esille aseen kärjestä ja lintuja lentämään Clima Tactin sisältä. Lisäksi Usopp on saanut kokonaisen vieterin ja nyrkkeilyhansikkaan mahtumaan Clima Tactin sisään.


title: Suomen Jääkiekkoliitto

text: Suomen Jääkiekkoliitto – Finlands Ishockeyförbund ry on jääkiekkoa ja rullakiekkoa Suomessa hallinnoiva urheilujärjestö. Se on Kansainvälisen Jääkiekkoliiton jäsen. Toimitusjohtajana toimii tällä hetkellä Matti Nurminen ja puheenjohtajana 7. tammikuuta 2016 alkaen Harri Nummela.


title: Suomen Jääkiekkoliitto

text: Suomen Jääkiekkoliitto on yksi Suomen suurimmista urheilujärjestöistä. Sillä on yli 60 000 lisenssipelaajaa. Jääkiekkoliitto vastaa Suomen jääkiekkomaajoukkueesta ja kansallisesta kilpatoiminnasta, tosin SM-liigalla on oma hallituksensa.


title: Suomen Jääkiekkoliitto

text: Jääkiekkoliiton painopistealueet ovat valmennuksen kehittäminen, kansainvälinen menestys maajoukkuetasolla, nuorille mahdollisuus harrastaa jääkiekkoa, naisten ja tyttöjen toiminnan kehittäminen, harrastusmielessä pelaamisen mahdollistaminen sekä rullakiekon tukeminen. Liitolla on 14 valiokuntaa, jotka vastaavat eri toiminta-alueista.Luettelo Suomessa järjestetyistä maaotteluturnauksista, perässä Suomen sijoitus.


title: Sorkka

text: Sorkka on sorkkaeläimen raajan kärkiosa, jossa ensimmäinen varvas on kehityksessä pysähtynyt, sekä toinen ja viides ovat yleensä muita lyhyempiä ja muodostavat ns. lisäsorkat. Lisäsorkkia kutsutaan myös kyntysiksi. Naudalla lisäsorkissa ei ole luita sisällä, sialla ja porolla on. Poron kyntysten luut eivät ole nivelletyt raajan muihin luihin. Kolmas ja neljäs varvas muodostavat parin, jolla sorkkaeläin astuu.


title: Sorkka

text: Sorkan pinta on sarveisainesta, samantyyppistä kuin nautojen, lampaiden ja vuohien sarvet sekä hevosten kaviot. Sarveissorkan sisäpinnalla on pystysuuntaisia lamelleja, jotka muodostavat pehmeän martosorkan kanssa vastaavien lamellien kanssa laajapintaisen kontaktin. Rakenne on samantapainen kuin hevosen kaviossa.


title: Sorkka

text: Kotieläimien, esimerkiksi lehmien, sorkat eivät kulu navettaoloissa luonnollisesti, ja sorkkia täytyy tämän takia lyhentää työkalujen avulla. Liian pitkiksi kasvaneet sorkat vääristävät jalkojen normaalia asentoa, mistä voi seurata vakavaa rasitusta ja ontumista. Lypsylehmien sorkkia hoidetaan säännöllisesti, yleensä työn tekee tilalle tuleva sorkkahoitaja. Sorkkaviat vaikuttavat merkittävästi lehmien tuotokseen.


title: Screen Actors Guild

text: Screen Actors Guild (SAG) oli yhdysvaltalainen näyttelijöitä edustanut ammattiliitto. Screen Actors Guild perustettiin vuonna 1933 turvaamaan elokuvanäyttelijöille paremmat työskentelyolosuhteet.


title: Screen Actors Guild

text:
Screen Actors Guild ja American Federation of Television and Radio Artists (AFTRA) yhdistyivät vuonna 2012 uudeksi ammattiliitoksi nimeltään SAG–AFTRA.
Vuodesta 1995 lähtien SAG on palkinnut edellisvuoden parhaat näyttelijäsuoritukset "Screen Actors Guild Awards" -palkinnolla.


title: Screen Actors Guild -palkinto

text: Screen Actors Guild -palkinto (SAG-palkinto, englanniksi "Screen Actors Guild Award" tai "SAG Award") on Screen Actors Guild -nimisen näyttelijäjärjestön vuosittain jakama palkinto, jota pidetään nykyään yhtenä arvostetuimmista yhdysvaltalaisista elokuva-alan palkinnoista, Oscar-palkinnon ja Golden Globen ohella. Palkintoja on jaettu vuodesta 1995 lähtien. Voittajat valitsevat järjestön jäsenet itse. Palkintoja jaetaan sekä elokuva- että televisiotyöstä. Palkinto myönnetään vain näyttelemisestä, ei esimerkiksi elokuvan ohjaamisesta.


title: Screen Actors Guild -palkinto

text: Vuoden 2019 gaala järjestettiin 27. tammikuuta 2019.


title: Sorkkarauta

text: Sorkkarauta on työkalu joka koostuu metallitangosta ja jonka toista päätä on litistetty ja toista taivutettu. Taivutetussa päässä on usein kolo (naulahahlo) naulojen poistamiseen. Sitä käytetään vipuna esineiden toisistaan irti vääntämiseen tai naulojen irrottamiseen. Sorkkarautaa vastaava työkalu ilman koloa on purkurauta.


title: Sorkkarauta

text: Sorkkarautaa käytetään yleisesti kiinni naulattujen puulaatikoiden avaamiseen. Toinen yleinen käyttö isommille sorkkaraudoille on rakenteiden purkaminen, kuten naulojen irrottaminen ja lankkujen toisistaan irti repiminen.


title: Sorkkarauta

text: Sorkkarauta on stereotyyppinen murtovarkaan työväline etenkin fiktiossa.


title: Sorkkarauta

text: Sorkkaraudat tehdään yleensä keskitasoisesta hiiliteräksestä, mutta voidaan tehdä myös titaanista, joka on kevyempää, ei-magneettista sekä kipinöimätöntä.


title: Sorkkarauta

text: Halvemmat, yleisimmät sorkkaraudat on taottu kahdeksankulmion muotoon. Titaanisissa sorkkaraudoissa on pyöreä runko.


title: Etelä-Hollanti

text: Etelä-Hollanti () on provinssi Alankomaiden länsiosassa, Pohjanmeren rannalla. Se on Alankomaiden provinsseista väkiluvultaan suurin, sekä yksi tiheimmin asutuista ja eniten teollistuneista provinsseista. Naapuriprovinsseja ovat Zeeland lounaassa, Pohjois-Brabant kaakossa, Gelderland idässä, Utrecht koillisessa ja Pohjois-Hollanti pohjoisessa.


title: Etelä-Hollanti

text: Etelä-Hollannin suurimmat kaupungit ovat Haag ja Rotterdam. Muita siellä sijaitsevia kaupunkeja ovat muun muassa pääosin 1970-luvulla rakennettu Zoetermeer, Leiden, Delft ja Gouda. Provinssin asukasluku on 3 600 784 (vuonna 2015).


title: Etelä-Hollanti

text: Etelä-Hollanti on jaettu .


title: Etelä-Hollanti

text: Etelä-Hollannin provinssi muodostettiin vuonna 1840, kun Hollannin provinssi jaettiin pohjoiseen (Pohjois-Hollanti) ja eteläiseen osaan.


title: Etelä-Hollanti

text: Etelä-Hollanti on luovuttanut kolme kuntaansa Utrechtin provinssille: Oudewaterin vuonna 1970, Woerdenin vuonna 1989 ja Vianenin vuonna 2002.


title: Roronoa Zoro

text: Roronoa Zoro on miekkamies manga-/animesarjassa "One Piece".


title: Roronoa Zoro

text: Zoro on toinen Olkihattupiraattien jäsen eli ensimmäinen, jonka Luffy sai liittymään merirosvojoukkoonsa. Hänen päästä oltiin valmiita maksamaan 60 000 000 berryä Alabasta osan jälkeen. Enies Lobby -tapahtumien jälkeen hänen kiinniottopalkkionsa nousi 120 000 000 berryyn. Zoron nykyinen kiinniotto palkkio on 320 000 000 berryä. Oda on kertonut, että Zoron eläinhahmo on hai, väri vihreä ja hänen tuoksunsa teräs.


title: Roronoa Zoro

text: Zoron nimi oli Amerikan mangaversiossa aluksi Roronoa Zolo, mutta luvussa 50 se vaihtui Zoroksi. Zoron sukunimi Roronoa tulee ranskalaisen merirosvon François l'Ollonaisin nimestä ja etunimi japaninkielisestä sanasta "zorome" (palindromi), koska hän on syntynyt 11. marraskuuta. Mangan suomenkielisen julkaisun ensimmäisessä pokkarissa suomentaja Antti Valkama olikin kääntänyt Zoron muotoon L'Ollonois Zolo, mutta nimi vaihdettiin lukijoiden painostuksesta.


title: Roronoa Zoro

text: Zoro on 178cm pitkä (181cm aikahypyn jälkeen), ja 19-vuotias (21-vuotias aikahypyn jälkeen). Zoron syntymäpäivä on 11 marraskuuta ja hän on vasenkätinen.


title: Roronoa Zoro

text: Zoro on taidokas miekkamies, joka on kolmen miekan tekniikan (santōryū) käyttäjä. Hän kuitenkin hallitsee myös kahden miekan (Nitōryū), yhden miekan (Ittōryū) ja miekattoman (Mutoryū) tekniikat. Zoro käyttää aseinaan katanoita ja hänellä on omat taisteluliikkeensä. Hän ei kuitenkaan ole samurai, vaan elää bushido-elämäntapaa. Kuten Luffy ja useat muut Olkihatut, Zoro tappaa vihollisensa vain jos on pakko, mutta ei koskaan kylmäverisesti. Alun perin Eiichiro Oda teki Zorosta Buggy-klovnin henkivartijan, mutta viimeisessä One Piece versiossa hän poisti ideansa.


title: Roronoa Zoro

text: Zoro on ankara, vakava ja pitää etäisyyttä muihin, mutta erilainen kuin Nico Robin, sillä Zoron piirtotyyli vaihtuu silloin tällöin koomiseksi, kun taas Nico Robin pysyy aina vakavan oloisena. Zorossa ja Robinissa on myös se ero, ettei Nico Robin ole kovin ankara. Lisäksi ainoa varsinainen työ, mitä hänen on nähty tekevän laivalla, on painavan ankkurin nostaminen ja laskeminen. Zoro pitää nukkumisesta ja harjoittaa usein voimiaan. Kuten Nami, hän ei koskaan joudu humalatilaan, johtuen hänen epäinhimillisen korkeasta alkoholin sietokyvystään. Zoro on huono suunnistaja, joten hän helposti jää jopa tutuissa paikoissa eksyksiin. Hän kuitenkin aistii vihollisen tai vaaran ja on ensimmäinen, joka reagoi niihin.


title: Roronoa Zoro

text: Zoro muistuttaa usein karkeista totuuksista tovereilleen. Esimerkiksi kun Chopper joutui Davy Back Fight-ottelussa Foxyn piraatteihin, Zoro sanoi tylyllä äänensävyllä, että Chopper itse halusi merelle, ja lopettaisi itkemisen ja käyttäytyisi kuin mies. Lisäksi kun Usopp halusi myöhemmin liittyä takaisin Olkihattupiraatteihin, Zoro uhkasi itse erota Olkihatuista, jos Usopp pääsee takaisin ilman anteeksipyyntöä. Vaikka hänen puheensa silloin tällöin järkyttävät muita tovereita, hän usein on oikeassa, minkä todistaa se, että jopa Sanji myönsi sen. Zoro myös kunnioittaa muita miekkailijoita olemalla kerskailematta ja valehtelematta taidoistaan. Joskus hän empimättä paljastaa heikkoutensa, jopa vihollisilleen. Hän ei myöskään pakene taisteluista. Little Gardenissa hän aikoi katkaista jalkansa, jotta pääsisi takaisin taistelemaan. Tämän vuoksi Zorolla on molempien nilkkojen ympärillä arvet.


title: Roronoa Zoro

text: Vaikka Zoro ei näytä erityisempää kiintymystä muihin, hän pitää silti Olkihattupiraattina olemisesta. Toisin kuin Sanji ja Usopp, Zorolla ei ole mitään kiinnostusta nuoriin naisiin. Hän on myös tottunut elämäänsä piraattina. Kuitenkin hänen ja Sanjin välit eivät ole koskaan olleet kehuttavia, ei edes heidän ensi kertaa nähdessään. Sanji ja Zoro usein kilpailevat keskenään, esimerkiksi metsästyksessä. Joskus heidän kilpailuhenkiset tappelut voivat alkaa tärkeinäkin hetkinä, esimerkiksi Davy Back Fightin aikana he pelasivat kivi-paperi-sakset -peliä siitä, kumpi pitäisi hölmöä palloa päässä. Mutta kun Sanji ja Zoro tappelevat vihollisia vastaan, he voivat muodostaa keskenään hengenvaarallisen tiimin. Zoro ja Sanji kyllä välittävät ja suojelevat toisiaan, mutta usein sekin johtaa riitelyyn. Zoro usein ihmettelee, miksi hänen pitää ottaa Namilta käskyjä vastaan, mutta kun Nami viittaa kapteeniin, joka höröttelee jollekin typerälle jutulle, Zoro ymmärtää pointin. Zoro vihaa Namin juonittelua, esimerkiksi kun hän lainasi Namilta 100.000 berryä, ja palautti ne muutaman tunnin kuluttua kun ei tarvinnutkaan rahaa, Nami vaati silti kolminkertaisen maksun. Hänellä on ainutlaatuinen suhde Merivoimien pursimies Tashigiin. Zoro tapasi Tashigin Loguetownissa, missä Tashigi auttoi häntä ostamaan uudet katanat. Tashigi on Zoron vihollinen, ja hän kerää merirosvoilta ja palkkionmetsästäjiltä miekkoja, koska pitää vääryytenä, että miekkoja käytetään muuhun kuin suojelemiseen. Zoro ei pysty taistelemaan kunnolla Tashigia vastaan, sillä Tashigi muistuttaa suuresti hänen lapsuuden kilpakumppaniaan, Kuinaa. Tashigi on siis Zoron uusi vihollinen ja Smokerin ihastus, jota vastaan Zoro ei suostu taistelemaan.


title: Roronoa Zoro

text: Zoro on Olkihattujen toinen miekkamies ja taistelee usein miekkailijoita vastaan. Esimerkiksi akrobaatti Kabaji Buggy-klovnin piraateista, Mr. 1 Baroque Worksista ja Om Skypiean ylipapeista. Hänen tähtäimessään on maailman parhaan miekkamiehen titteli. Hänen tavoitteensa on voittaa miekkailussa Dracule Mihawk, joka on tämänhetkinen mestari. Zoro on kerran taistellut Mihawkia vastaan, mutta hävisi ja sai suuren haavan ylävartaloonsa Mihawkin mustasta miekasta. Hävittyään Mihawkille Zoro vannoi, ettei koskaan enää häviäisi kenellekään joka kutsuu itseään miekkamieheksi. Tämä on yksi harvoista kohtauksista jossa Zoro itkee. Kun Zoro panee taistelussa parastaan, hän sitoo huivin (jota hän säilyttää yleensä vasemmassa olkavarressaan) otsansa eteen.


title: Roronoa Zoro

text: Toisin kuin enimmistö Olkihatuista, Zoro väittää olevansa ateisti, eikä ole koskaan rukoillut. Nami ja Chopper ovat kummatkin väittäneet, että Zoro on ylimielisempi kuin Jumala. Zoroa pidetään useasti Olkihattujen kapteenina, hänen "helvetillisen" voimansa ja ankaran sekä realistisen personaalisuutensa takia, kun taas Luffy käyttäytyy lapsellisesti jopa vastustajiensa nähden.


title: Roronoa Zoro

text: Zoro käytti lapsuutensa harjoitellen kendoa dojossa. Toisin kuin animessa, mangassa ei ole kerrottu, miten Zoro alkoi harrastaa kendoa. Kun Zoro oli pikkupoika, hän halusi taistella vahvinta dojon jäsentä vastaan kokeillakseen voimiaan, vaikkei koskaan aikaisemmin ollut käsitellyt miekkoja. Zoro sanoi liittyvänsä jäseneksi mikäli hänet voitettaisiin, mutta jos Zoro voittaisi, hän ottaisi heidän merkkinsä. Haastaja oli mestarin tytär, Kuina, joka oli kaksi vuotta Zoroa vanhempi. Kuina voitti Zoron ja tämä liittyi jäseneksi.


title: Roronoa Zoro

text: Jonkin aikaa harjoiteltuaan Zorosta tuli 11-vuotias ja hän pystyi käyttämään kahta miekkaa. Zoro oli tarpeeksi hyvä voittaakseen aikuisia dojossa. Kuitenkaan Zoro ei vieläkään voittanut Kuinaa. 2000 ottelun jälkeen Zoro haastoi Kuinan taistelemaan oikeilla miekoilla. Zoro hävisi ja itki, ettei saisi toteutettua unelmaansa (tulla maailman parhaimmaksi miekkamieheksi), jos ei voittaisi Kuinaa. Kuina alkoi itkeä myös. Hänkin halusi maailman parhaimmaksi miekkamestariksi, mutta hänen isänsä oli sanonut, ettei naisesta voi tulla maailman parhainta miekkailijaa, koska naiset ovat luonnostaan heikompia kuin miehet. Zoro suuttui ja sanoi, ettei se ole totta. Hän huomautti, että raskaasta harjoittelusta huolimatta hän ei ole voittanut Kuinaa, vaikka on miespuolinen. Zoron mielestä sukupuolella ei ole väliä, vaan sillä kuinka paljon harjoittelee. Tämä lohdutti Kuinaa ja molemmat tekivät lupauksen: jommastakummasta tulee maailman paras miekkailija.


title: Roronoa Zoro

text: Seuraavana päivänä Kuina kuoli kaatuessaan rappusissa. Zoro ei itkenyt hänen hautajaisissaan, mutta itki dojon mestarin luona. Hän pyysi saada Kuinan miekan, "harmonian tien", tullakseen maailman mahtavimmaksi miekkamieheksi, ja mestari suostui. Zoro alkoi harjoitella kolmen miekan tyyliä. (Kahta miekkaa Zoro pitää käsissään ja kolmatta suussaan.)Vaikka Zoro on ateisti, vuosia myöhemmin hänet nähtiin leikkaamassa kiveä ja rukoilemassa Kuinan hautakivellä mestarin kanssa, ennen kuin lähti omaan seikkailuunsa kohti parhaimman miekkamiehen titteliä. Tämä tapahtui vain animessa, sillä Zoron ateistinen puoli ei ollut tullut vielä esille tässä vaiheessa. Zoro ei siis oikeasti ole koskaan rukoillut. Mangassa Zoron lapsuudesta on vähemmän tietoa kuin animessa. Mangassa ei näytetty miten Zoro päätyi dojoon, eikä hänen harjoituksiaan näytetty, saatikka hyvästejä Kuinan haudalla.


title: Roronoa Zoro

text: Zoro päättyi merelle etsimään Mihawk-nimistä kaapparilordia, jotta voisi haastaa hänet ja saada maailman parhaimman miekkamiehen tittelin(Zoro tapasi hänet myöhemmin Baratiella.). Kuitenkin Zoro eksyi matkalla eikä löytänyt enää takaisin kotisaarelleen. Koska Zoro on hyvä miekkailija, hän teki rahaa nappaamalla kiinniotettavia merirosvoja. Hänet opittiin tuntemaan merirosvojen metsästäjä Zorona. Hänen voimistaan kiinnostui rikollisorganisaatio Baroque Works ja yksi heidän agenteista, Mr.6 pyysi Zoroa liittymään. Koska Zoro ei päässyt järjestön johtajaksi, hän tappoi Mr.6:n.


title: Roronoa Zoro

text: Zoro saapui saarelle, jossa hallitsi korruptoitunut Merivoimien kapteeni Morgan. Saarella hän joutui ongelmiin Morganin pojan, Helmeppon kanssa. Monkey D. Luffy saapui myöhemmin saarelle ja pelasti Zoron. Zoro liittyi Luffyn joukkoon ja hänestä tuli Luffyn ensimmäinen toveri. Hän kuitenkin varoitti, että jos hänen unelmansa tielle asetutaan, Zoron on pakko tappaa hänen unelmansa estäjä. Tähän Luffy vain hymyili ja kertoi itse haluavansa merirosvokuninkaaksi ja ottaa mielihyvin maailman parhaimmaksi tulevan miekkamiehen joukkoonsa.


title: Roronoa Zoro

text: Alabasta osan aikana Zoro oppi leikkaamaan terästä. Muistaessaan mestarin puhuneen miekkamiesten taidosta olla leikkaamatta, Zoro ymmärsi miten metallin leikkaaminen onnistuu. Hän oppi kuulemaan esimerkiksi puiden ja metallin hengitystä. Hyökkäyksellään nimeltä "Lion's Breath" (Sishi Sonson/Leijonakuningas), hän voitti Mr.1:n joka oli syönyt Supa Supa no Mi (Dice Dice Fruit/teräterämarjan) ja samalla onnistui ylittämään tavoitteensa: leikkaamaan metallia.


title: Roronoa Zoro

text: Zoro on miekkamestari, joka osaa kolmen miekan, kahden miekan ja yhden miekan tekniikoita. Kuitenkin hän useimmiten käyttää kolmen miekan (Santōryū) tekniikkaa. Hän on vasenkätinen ja käyttää yhden miekan taisteluissa vasenta kättä. Kahden miekan taisteluissa hänellä on miekat molemmissa käsissä ja kolmen miekan taisteluissa Zoron kolmas miekka on suussa. Zoro osaa myös muutaman miekattoman liikkeen.


title: Roronoa Zoro

text: Hän on yli-inhimillisen voimakas. Zoron ja Luffyn fyysiset voimat ovat lähellä toisiaan, ei ole todistettu kumpi on vahvempi.Luffy oppi kaksi vaihdetta Enies Lobbyssä, mutta Zoron taistelutaidot kasvoivat myös. Hän muun muassa oppi Asura -hyökkäyksen. Zoro on Luffyn ensimmäinen toveri ja tällä hetkellä yksi voimakkaimmista hahmoista, jotka eivät ole syöneet pirunmarjaa. Hän kasvatti voimansa yksin harjoitellen kovasti pienestä alkaen. Ilman miekkojakin Zoro on uskomattoman voimakas. Esimerkiksi Alabastassa hän nosti ja heitti suuren rakennuksen taistelussaan Mr. 1:stä vastaan ja hän treenailee usein pelkkiä lihasvoimia. Lisäksi Zoro Rymyrenkaat -nimisessä Davy Back -kisassa lennätti Picklesin päin Big Bunia miekattomalla tekniikalla, Dragon Twister Attack. Hänellä on myös voimakkaat nyrkit ja voima pumpata itselleen lisää lihaksia.


title: Roronoa Zoro

text: Zoron kivunsietokyky on myös yli-inhimillisen korkea. Hän on taistellut monia voimakkaita vihollisia vastaan (kuten Musti ja Mr. 1) ja saanut kuollettavia iskuja. Silti hän on pystynyt jatkamaan taistelemista.


title: Roronoa Zoro

text: Vain vähän aikaa sitten, Zoro oppi uuden liikkeen, Asuran. Tässä liikkeessä hänen ympärilleen syntyy illuusiona kaksi ylimääräistä kasvoa ja neljä ylimääräistä kättä ja Zorolla on kaiken kaikkiaan 9 miekkaa. Tämä antaa hänelle mahdollisuuden käyttää yhdeksän miekan (Kyutōryū) tekniikoita. Syytä miten hän luo illuusiot ei vielä olla kerrottu. Tähän mennessä hän ei ole käyttänyt kuin yhtä Kyutōryū tekniikkaa, Asura: Ichibugin ("Three-Headed-Six-Armed-Demon-God: One Mist Silver"). Hän todennäköisesti vielä käyttää yhdeksän miekan tekniikkaa tulevaisuudessa.


title: Roronoa Zoro

text: 2 vuoden aikahypyssä Zoro oli Mihawkin opetuksessa. Aikahypyn jälkeen Zorosta tuli vahvempi mutta hän menetti vasemman silmänsä. Zoro pystyy myös uimaan vedessä nopeammin kuin merenmiehet.Zoron suurimpia heikkouksia oli, että hän hajotti miekkansa aina. Asia korjaantui ajan myöten, kuitenkin hän on hajottanut vielä pari miekkaa olkihattupiraattien mukana.


title: Petter Northug

text: Petter Northug jr. (s. 6. tammikuuta 1986 Mosvik) on uransa lopettanut norjalainen maastohiihtäjä. Hän edustaa seuratasolla Strindheim IL:ää. Hänet tunnetaan loppukiristään, jolla hän on voittanut useita yhteislähtökilpailuja ja sprinttejä. Hän on kaksinkertainen olympiavoittaja ja 13-kertainen maailmanmestari.


title: Petter Northug

text: Northug saavutti ensimmäisen maailmancupin osakilpailuvoittonsa Falunin takaa-ajokilpailussa 8. maaliskuuta 2006. 20-vuotiaana hänestä tuli kaikkien aikojen nuorin miesten maailmancupin osakilpailuvoittaja. Päivää aiemmin hän oli Borlängen sprinttikilpailun seitsemäs ja 19. maaliskuuta 2006 Sapporossa takaa-ajossa toinen. Nuorten hiihdon MM-kilpailuista Northugilla on viisi henkilökohtaisten matkojen voittoa vuosilta 2005–2006.


title: Petter Northug

text: Northug sijoittui neljänneksi kauden 2006–2007 Tour de Skin kokonaiskilpailussa. Hänen paras osakilpailusijoituksensa oli kolmas tila Asiagon sprintissä. Maailmancupissa hän voitti vapaalla hiihtotavalla käydyn sprinttikilpailun Lahdessa ja oli kokonaiskilpailussa seitsemäs. Sapporon MM-kisoissa hän hiihti ankkuriosuuden kultaa voittaneessa Norjan joukkueessa. Hän saapui maaliin muutama sekunti ennen Venäjän Jevgeni Dementjeviä ja Ruotsin Anders Södergreniä. Lisäksi Northug sijoittui viidenneksi yhdistelmäkilpailussa ja seitsemänneksi sprinttiviestissä.


title: Petter Northug

text: Kauden 2007–2008 Tour de Skillä Northug voitti Asiagossa käydyn vapaan tyylin sprinttikilpailun ja sijoittui kokonaiskilpailussa kahdeksanneksi. Maailmancup-kauden 2008–2009 avauksessa, Jällivaaran 15 kilometrin vapaan hiihtotavan kilpailussa, hän sijoittui kolmanneksi. La Clusaz'ssa hän voitti 30 kilometrin vapaan hiihtotavan yhteislähtökilpailun. Kauden 2008–2009 Tour de Skillä hän voitti Nové Městossa käydyn sprinttikilpailun ja sijoittui kokonaiskilpailussa toiseksi. Liberecin maailmanmestaruuskilpailuissa Northug voitti kultaa yhdistelmäkilpailussa ja 50 kilometrin yhteislähtökilpailussa. Hän myös hiihti ankkuriosuuden Norjan kultaa voittaneessa viestijoukkueessa. Lahdessa hän voitti vapaan hiihtotavan maailmancup-sprintin ja oli Trondheimissa toinen perinteisen sprintissä. Maailmancupin kokonaiskilpailussa hän oli toinen, normaalimatkojen cupissa kolmas ja sprintticupissa viides.


title: Petter Northug

text: Northug voitti maailmancupkaudella 2009–2010 Kuusamon 15 kilometrin perinteisen hiihtotavan väliaikalähtökilpailun, Roglan sprinttikilpailun sekä 30 kilometrin perinteisen tyylin yhteislähtökilpailun ja Holmenkollenin 50 kilometrin vapaan hiihtotavan yhteislähtökilpailun. Tour de Skillä hän voitti Oberhofissa käydyn prologin ja seuraavan päivän takaa-ajokilpailun sekä Toblachin takaa-ajokilpailun. Kokonaiskilpailussa hän oli toinen. Hän voitti maailmancupin finaalitapahtuman Falunissa ja oli lisäksi nopein yhdistelmäkilpailussa. Hän voitti maailmancupin kokonaiskilpailun ja normaalimatkojen cupin sekä sijoittui sprintticupissa toiseksi. Vancouverin olympialaisissa Northug voitti 50 kilometrin perinteisen hiihtotavan yhteislähtökilpailun, sijoittui pronssille perinteisen sprintissä ja voitti parisprintin olympiakultaa yhdessä Øystein Pettersenin kanssa. Viestissä Northug hiihti ankkuriosuuden Norjan hopeajoukkueessa.


title: Petter Northug

text: Northug voitti Tour de Skillä 2010–2011 Val di Fiemmen 20 kilometrin perinteisen hiihtotavan yhteislähtökilpailun ja sijoittui kokonaiskilpailussa toiseksi. Oslon maailmanmestaruuskilpailussa Northug voitti yhdistelmäkilpailun ja 50 kilometrin vapaan hiihtotavan yhteislähtökilpailun, toi Norjan viestijoukkueen maailmanmestarina maaliin sekä sai hopeaa vapaan hiihtotavan sprintissä ja perinteisen tyylin parisprintissä. Kauden päätteeksi hän voitti maailmancupin finaalitapahtuman Falunissa. Maailmancupin kokonaispisteissä hän sijoittui toiseksi ja normaalimatkojen cupissa neljänneksi.


title: Petter Northug

text: Kaudella 2011–2012 Northug voitti Kuusamossa käydyn maailmancupin avaustapahtuman, Davosin 30 kilometrin vapaan hiihtotavan kilpailun sekä Roglan 15 kilometrin perinteisen hiihtotavan yhteislähtökilpailun. Tour de Skillä hän voitti Oberhofin prologin ja Oberstdorfin yhdistelmäkilpailun sekä sijoittui kokonaiskilpailussa kolmanneksi. Maailmancupin kokonaiskilpailussa hän oli kolmas ja normaalimatkojen cupissa viides.


title: Petter Northug

text: Northug voitti myös kaudella 2012–2013 Ruka triplan kokonaiskilpailun. Tour de Skillä hän voitti Oberhofin prologin ja Toblachin takaa-ajokilpailun. Kokonaiskilpailussa hän oli neljäs. Helmikuussa hän voitti Sotšin vapaan hiihtotavan sprinttikilpailun. Val di Fiemmen MM-kilpailuissa 2013 hän sai hopeaa perinteisen sprintissä ja oli neljäs yhdistelmäkilpailussa. Hän voitti kultaa kisojen 15 kilometrin vapaan hiihtotavan kilpailussa sekä ratkaisi Norjalle viestikultaa loppusuoralla. Maaliskuussa hän voitti perinteisellä hiihdetyt 15 kilometriä Lahdessa ja sprintin Drammenissa. Hän voitti myös maailmancupin finaalitapahtuman Falunissa sekä maailmancupin kokonaiskilpailun. Normaalimatkojen cupissa hän oli kolmas ja sprintticupissa toinen.


title: Petter Northug

text: Northug sijoittui Tour de Skillä 2013–2014 kokonaiskilpailussa kolmanneksi ja voitti Val di Fiemmessä käydyn 10 kilometrin perinteisen hiihtotavan väliaikalähtökilpailun. Maailmancupin kokonaiskilpailussa hän oli kuudes. Sotšin olympialaisissa 2014 hän sijoittui vapaan hiihtotavan sprintissä kymmenenneksi.


title: Petter Northug

text: Kaudella 2014–2015 Northug sijoittui toiseksi Kuusamon perinteisen hiihtotavan sprintissä sekä Davosin 15 kilometrin vapaan hiihtotavan kilpailussa. Tour de Skin kokonaiskilpailussa hän sijoittui toiseksi, mutta myöhemmin nousi Tourin voittajaksi Martin Johnsrud Sundbyn jäätyä kiinni kiellettyjen astmalääkkeidän käytöstä. Falunin MM-kilpailuissa 2015 hän voitti perinteisen hiihtotavan sprintin. Lisäksi hän voitti vapaan hiihtotavan parisprintin ylivoimaisesti yhdessä Finn Hågen Kroghin kanssa. Hän saavutti kultaa myös viestissä. 50 kilometrin perinteisen hiihtotavan kilpailussa hän otti kolmannentoista maailmanmestaruutensa kukistamalla loppukirissä Lukas Bauerin ja Johan Olssonin. Yhdistelmäkilpailussa Northug oli yhdestoista. Maailmancupin kokonaiskilpailussa hän sijoittui kolmanneksi ja normaalimatkojen cupissa viidenneksi.


title: Petter Northug

text: Northug ilmoitti syyskuussa 2015 ettei osallistu hiihdon maailmancupiin kaudella 2015–2016, johtuen sponsorisopimuksien erimielisyyksistä Norjan hiihtoliiton kanssa. Lokakuun lopussa Northug kuitenkin teki Norjan hiihtoliiton kanssa kolmen vuoden sopimuksen, jonka myötä hän kuuluu Norjan maajoukkueeseen ja kilpailee normaalisti maailmancupissa. Northug sijoittui toiseksi Rukan avaustapahtumassa. Tour de Skin kokonaiskilpailussa hän oli neljäs. Hän voitti perinteisen hiihtotavan sprintin Drammenissa sekä oli kolmas Tukholman ja Lahden sprinteissä. Ski Tour Canadan kokonaiskilpailussa hän sijoittui kolmanneksi. Maailmancupin kokonaiskilpailussa ja sprintticupissa hän oli toinen.


title: Petter Northug

text: Northug ilmoitti joulukuussa 2016 ettei osallistu Tour de Skille, vaan keskittyy helmikuun 2017 MM-kisoihin Lahteen. Lahden MM-kilpailuissa 2017 hän sijoittui vapaan hiihtotavan sprintissä viidenneksi ja 50 kilometrin vapaan hiihtotavan yhteislähtökilpailussa kahdeksanneksi.


title: Petter Northug

text: Hänen veljensä, Tomas Northug ja Even Northug ovat myös maastohiihtäjiä.


title: Petter Northug

text: Petter Northug tunnetaan myös pokeripiireissä. Hän pelaa livepokeriturnauksia ja nettipokeriturnauksia sekä käteispelinä pot limit omahaa internetissä. Norjan kuuluisimpiin pokeriammattilaisiin kuuluvan Johnny Loddenin mukaan Northugilla on ura pokerinpelaajana hiihtouran jälkeen.


title: Petter Northug

text: Northug tuomittiin 9. lokakuuta 2014 viideksikymmeneksi päiväksi vankeuteen ja hänelle langetettiin 185 000 Norjan kruunun eli noin 22 500 euron sakot sekä ikuinen ajokielto, joka Norjan käytäntöjen mukaan tarkoittaa viittä vuotta. Northug ajoi 1,65 promillen humalassa Trondheimissa 4. toukokuuta 2014 kolarin, jonka jälkeen hän jätti loukkaantuneen matkustajan autoon. Oikeus piti rattijuopumuksen lisäksi raskauttavana sitä, että Northug valehteli poliisille ja väitti autossa olleen kaverinsa ajaneen. Oikeudenkäynti oli Norjassa valtava mediamylläkkä.


title: Petter Northug

text: Northugilla oli vuonna 2011 lyhyt suhde entisen pornonäyttelijän Aylar Lien kanssa, jonka Northug oli tavannut Oslon MM-kisojen 50 kilometrin voitonjuhlien yhteydessä. Noin vuotta myöhemmin Lie antoi "Det Nye" -lehdelle haastattelun, jossa kertoi tulleensa tahtomattaan raskaaksi ja tehneensä abortin. Northug vakuutti vuonna 2018 ilmestyneessä elämäkerrassaan, ettei ole lapsen isä. Samoihin aikoihin Lie vaati kustantajaa lopettamaan kirjan myymisen.


title: Höyrykattilavoimalaitos

text: Höyrykattilavoimalaitos on voimalaitos, jossa vettä esilämmitetään, höyrystetään ja tulistetaan höyrykattilassa. Tulistettu höyry johdetaan höyryturbiiniin, joka pyörittää sähkövirran synnyttävää generaattoria.


title: Höyrykattilavoimalaitos

text: Höyrykattilavoimalaitokset jaetaan kahteen eri ryhmään lauhdevoimalaitoksiin ja vastapainevoimalaitoksiin sen mukaan, missä paineessa ja siten lämpötilassa höyryturbiinista poistuva matalapaineinen höyry lauhdutetaan.


title: Gummerus

text: Gummerus Kustannus Oy on suomalainen kirjankustannusyhtiö, jonka omistaa holdingyhtiö Gummerus Oy.


title: Gummerus

text: Gummerus on Suomen vanhin yhtäjaksoisesti toiminut yleiskustantamo. Yrityksen perusti vuonna 1872 Jyväskylässä lehtori Kaarle Jaakko Gummerus vaimonsa Gustafvan kanssa. Vuonna 1985 Gummerus Kustannus Oy siirtyi Helsinkiin. Yritys julkaisee vuosittain pari sataa uutuusteosta.


title: Gummerus

text: Gummerus Kustannus osti Ajatus Kustannusosakeyhtiön toukokuussa 2001. Ajatus Kirjat säilyi toimituksellisesti itsenäisenä yksikkönä kesäkuuhun 2009, minkä jälkeen se on ollut enää brändi.


title: Gummerus

text: Holdingyhtiön konserniin kuuluu kustannusyhtiön lisäksi Gummerus Kiinteistöt Oy, Kielikone Oy ja kirjakauppaketju Kirjatori. Konsernin liikevaihto oli 26,9 miljoonaa euroa vuonna 2008.


title: Gummerus

text: Gummerus Kirjapaino Oy yhdistyi 2009 WS Bookwellin kanssa, ja Gummerus Oy:stä tuli uuden Bookwell Oy:n osakas 20 prosentin osuudella. Tammikuussa 2010 Bookwell ilmoitti lopettavansa painon Jyväskylän Seppälässä, ja työttömäksi jäi 89 henkilöä. Sen sijaan Vaajakosken digipaino sekä kotimaan myyntikonttori Jyväskylässä säilyivät.


title: Gummerus

text: Gummerus on myös yksi Kirjavälityksen omistajista.


title: Akira Ifukube

text: Akira Ifukube (31. maaliskuuta 1914 – 8. helmikuuta 2006) oli japanilainen taide- ja elokuvamusiikin säveltäjä.


title: Akira Ifukube

text: Ifukube syntyi Kushirossa Hokkaidon saarella. Hän vietti lapsuudestaan suuren osan alueilla, joilla asui japanilaista ja ainu -väestöä. Molempien kansanryhmien musiikkiperinne vaikutti häneen voimakkaasti, ja hän opiskeli viulun ja shamisenin soittoa.


title: Akira Ifukube

text: Ifukube aloitti metsätalouden opinnot Hokkaidon yliopistossa ja sävelsi vapaa-aikanaan. Hänen ensimmäinen orkesterisävellyksensä, "Japanese Rhapsody", voitti ensipalkinnon vuonna 1935 Aleksandr Tšerepninin järjestämässä kansainvälisessä kilpailussa nuorille säveltäjille.


title: Akira Ifukube

text: Ifukuben ensimmäisen sävellys elokuvaan oli "The End of the Silver Mountains", joka julkaistiin vuonna 1947. Seuraavien yli viidenkymmenen vuoden aikana hän sävelsi musiikin yli 250:n elokuvaan, joista tunnetuimpiin kuuluu japanilainen tieteiselokuva Godzilla vuodelta 1954.


title: Mike Huckabee

text: Michael Dale "Mike" Huckabee (s. 24. elokuuta 1955 Hope, Arkansas, Yhdysvallat) on Yhdysvaltojen republikaanista puoluetta edustava poliitikko. Hän oli Arkansas'n kuvernööri 1996–2007. Vuonna 2008 Huckabee oli Yhdysvaltojen presidentinvaaleissa republikaanien esivaaliehdokkaana. Myöhemmin hän on juontanut omaa televisio-ohjelmaansa Fox News Channel -kanavalla.


title: Mike Huckabee

text: Huckabee astui virkaan 15. heinäkuuta 1996 Jim Guy Tuckerin erottua Whitewater-skandaalin vuoksi. Huckabee valittiin täydelle nelivuotiskaudelle marraskuussa 1998 ja uudelleen 2002. Arkansas'n laki rajoittaa kaudet kahteen täyteen kauteen. Time-lehti nimesi hänet 2005 yhdeksi osavaltioiden viidestä parhaasta kuvernööristä.


title: Mike Huckabee

text:
Huckabee kuuluu etelän baptisteihin ja on ollut pastorina useissa kirkoissa. Hänet valittiin vuosiksi 1989–1991 Arkansas Baptist State Conventionin johtoon. Huckabee uskoo Raamatun erehtymättömyyteen ja on sanonut ettei usko darwinistiseen teoriaan. Hän on 1992 sanonut pitävänsä homoseksuaalisuutta syntinä ja epänormaalina.
Huckabeen konservatiiviset mielipiteet eivät ole tästä muuttuneet ja vaalikampanjansa aikana hän rinnasti homoseksuaalisuuden eläimiinsekaantumiseen ja abortin orjuuteen. Huckabee ilmoitti lisäävänsä abortin kiellon perustuslakiin, jos hänet valitaan.


title: Mike Huckabee

text: Huckabeen heikkona kohtana pidettiin ulkopolitiikkaa, jossa hän on itsekin myöntänyt olevansa kokematon. Hän on pitänyt ulkopolitiikan tärkeimpänä päämääränä terrorismin vastaista sotaa.


title: Mike Huckabee

text: Julkisuuden henkilöistä Chuck Norris esiintyi Huckabeen mainoksissa tukemassa hänen presidenttiehdokkuuttaan. Huckabee on naimisissa ja hänellä on kolme lasta, joista Sarah Huckabee Sanders on Valkoisen talon lehdistösihteerinä presidentti Trumpin kaudella alkaen 2017.


title: Robinho

text: Robson de Souza eli Robinho (s. 25. tammikuuta 1984 São Vicente, São Paulo) on brasilialainen jalkapalloilija, pelipaikaltaan hyökkääjä. Hän edustaa turkkilaista Sivassporia.


title: Robinho

text: Robinho on 173 senttimetriä pitkä ja painaa 62 kilogrammaa. Robinho teki debyyttinsä maansa pääsarjassa vuonna 2002 kasvattajaseuransa Santosin riveissä 18-vuotiaana. Kaudella 2003 hän auttoi Santosia Etelä-Amerikan mestaruusturnauksessa Copa Libertadoresissa, jossa joukkue hävisi loppuottelussa argentiinalaiselle Boca Juniorsille. Kaudella 2004 Robinho viimeisteli 21 maalia 36 pelaamassaan ottelussa.


title: Robinho

text: Robinho siirtyi Espanjan La Ligaan Real Madridin riveihin 30 miljoonan Yhdysvaltain dollarin siirtosummalla kesällä 2005. Robinhon päätökseen lähteä Brasiliasta vaikutti hänen äitinsä kidnappaus vuoden 2004 lopulla. Real Madridissa hän saavutti Espanjan pääsarjan Primera Divisiónin mestaruuden kausilla 2006–2007 ja 2007–2008. Kesällä 2008 hän ajautui ongelmiin seurajohdon kanssa, ja lopulta siirtoikkunan viimeisenä päivänä 1. syyskuuta hän siirtyi Manchester Cityyn lehtitietojen mukaan 42 miljoonalla eurolla. Myös Chelsea oli pitkään mukana neuvotteluissa.


title: Robinho

text: Ensimmäisellä kaudellaan 2008–2009 Cityssä hän pelasi yhteensä 31 pääsarjaottelua ja teki niissä 14 maalia ollen joukkueensa paras maalintekijä. Toisen kautensa aikana hän kärsi loukkaantumisista sekä sopeutumisvaikeuksista. Lopulta hän palasi tammikuussa 2010 lainasopimuksella kasvattajaseuraansa Santosiin. Lainansa jälkeen Robinho olisi halunnut jatkaa pelaamista kotimaassaan, mutta City ei suostunut jatkamaan lainasopimusta eikä Santosilla ollut lopulta varaa ostaa pelaajan oikeuksia. Hän palasi takaisin Manchesteriin.


title: Robinho

text: 31. elokuuta 2010 Robinho siirtyi italialaisseura Milaniin 15 miljoonan euron siirtokorvauksella. Ensimmäisellä kaudellaan Milanissa hän pelasi yhden uransa parhaista kausistaan muodostaen tehokkaan hyökkäystrion Zlatan Ibrahimovićin ja Alexandre Paton kanssa, kun jokainen teki 14 maalia. Hän muun muassa teki kaksi maalia otteluissa ParmaaPerformance data for season 2010/11 transfermarkt.co.uk Viitattu 14.1.2014. ja Cagliari Calciota vastaan, sekä teki maalin ja syötti toisen 29. tammikuuta ottelussa Cataniaa vastaan. Kauden 2010–2011 päätteeksi Milan voitti Serie A:n mestaruuden.


title: Robinho

text: Kautta 2012–2013 edeltävissä kesän harjoitusotteluissa hän teki neljä maalia. Mutta liigassa hän ei saanut tehtyä kuin kaksi: hän teki ensimmäisen maalin vasta 25. marraskuuta 2012 kauden 14. kierroksella 1–0-voitossa Juventuksesta ja seuraavan 16. kierroksella Torinoa vastaan.


title: Robinho

text: Kauden 2013–2014 toisessa ottelussa Cagliaria vastaan 1. syyskuuta hän teki Milanin ensimmäisen maalin 3–1-kotivoitossa. 25. syyskuuta hän syötti Andrea Polin 12. minuutilla tekemän 0–1-johtomaalin läpisyötöllään Bolognaa vastaan. 3–3-tasapeliin päättyneessä ottelussa hän teki itse Milanin 3–2-kavennusmaalin ottelun 89. minuutilla. Tasoitusmaalin teki Ignazio Abate lisäajan toisella minuutilla. Milanin seuraavassa ottelussa UC Sampdoriaa vastaan 28. syyskuuta hän syötti Valter Birsan tekemän 1–0-voittomaalin. 12. tammikuuta 2014 Robinho teki Milanin 1–0-maalin joukkueen hävitessä US Sassuolo Calciolle 4-3 Domenico Berardin tehdessä Sassuolon kaikki maalit.


title: Robinho

text: Elokuussa 2014 Robinho siirtyi jälleen lainalle kasvattajaseuraansa Santosiin. Toisella Santos-lainapestillään Robinho teki 20 ottelussa 6 maalia.


title: Robinho

text: 16. heinäkuuta 2015 Robinho ja brasilialaisen Luiz Felipe Scolarin valmentama kiinalainen Guangzhou Evergrande solmivat kuuden kuukauden mittaisen sopimuksen. Robinho voitti kaudella 2015 Kiinan Superliigan mestaruuden. Hän teki 10 ottelussa kolme maalia. 1. helmikuuta 2016 Robinhosta tuli jälleen vapaa pelaaja, kun hänen sopimuksensa loppui.


title: Robinho

text: 11. helmikuuta 2016 Robinho solmi kahden vuoden sopimuksen brasilialaisen Atlético Mineiron kanssa. Kaudella 2016 Robinho oli Brasilian liigan paras maalintekijä 25 osumallaan.


title: Robinho

text: 23. tammikuuta 2018 Robinho teki sopimuksen Turkin Superliigassa pelaavan Sivassporin kanssa.


title: Robinho

text: Robinho on yksi Brasilian maajoukkueen suurista tähdistä. Hän pelasi ensimmäisen maaottelunsa 13. heinäkuuta 2003 Meksikoa vastaan ja kuului maajoukkueen kokoonpanoon vuoden 2006 maailmanmestaruuskilpailuissa. Vuoden 2007 Etelä-Amerikan-mestaruuskilpailuissa Copa Américassa Robinho oli kuudella maalillaan turnauksen paras maalintekijä ja hänet valittiin myös turnauksen parhaaksi pelaajaksi. Hän teki vuoden 2010 maailmanmestaruuskisoissa kaksi maalia neljässä ottelussa. Hän on pelannut sata maaottelua.


title: Robinho

text: Marraskuussa 2017 Robinhon todettiin syyllistyneen viiden muun henkilön kanssa vuonna 2013 milanolaisessa yökerhossa joukkoraiskaukseen. Raiskaajat olivat juottaneet 22-vuotiaan albanialaisnaisen liki tiedottomaan tilaan. Italialainen tuomioistuin tuomitsi Robinhon poissaolevana yhdeksäksi vuodeksi vankeuteen. Robinho itse on sanonut olevansa syytön. Tuomion on läpäistävä Italian oikeusjärjestelmän ylemmät valitustuomioistuimet ennen kuin se voidaan panna täytäntöön.


title: Mike Burton

text: Michael ”Mike” Jay Burton (s. 3. kesäkuuta 1947 Des Moines) on yhdysvaltalainen uimari ja olympiavoittaja.


title: Mike Burton

text: Mike Burton on kolminkertainen olympiavoittaja. Hän voitti Mexico Cityn kisoissa 1968 400 metrin ja 1 500 metrin vapaauintimatkat (jälkimmäisen 18,4 sekunnin erolla). Seuraavissa kisoissa 1972 hän uusi 1 500 metrin voittonsa. 1960-luvulla hän hallitsi erityisesti 1 500 metrin vapaauintia: Burton paransi matkan maailmanennätystä syyskuusta 1960 elokuuhun 1969 neljä kertaa 16.41,6:sta 16.08,5:een. Samoin hän teki kaksi 800 metrin maailmanennätystä. Viimeisen ME:nsä hän teki Münchenin olympiafinaalissa 1 500 metrillä.


title: Mike Burton

text: Burton oli ensimmäinen kahdesti 1 500 metrin matkan olympialaisissa voittanut uimari. Hän oli myös ensimmäinen joka ui 1 650 jaardia alle 16 minuutin ja 800 metriä alle 8½ minuutin. Pan-Amerikan kisoissa hän voitti yhden kullan, kansallisia mestaruuksia Burton otti 10.


title: Ranskan kansalliskirjasto

text: Ranskan kansalliskirjasto eli Bibliothèque nationale de France (BnF) on Ranskan keskuskirjasto ja maan tärkein kirjasto. Se on asemaltaan julkinen laitos. Kansalliskirjasto toimii useissa eri paikoissa, joista keskeisin on François Mitterrand -kirjasto, joka sijaitsee Pariisin 13. kaupunginosassa Seinen vasemmalla rannalla. Kirjaston n. 31 miljoonan nimekkeen kokoelmiin kuuluu kirjojen ja lehtien lisäksi käsikirjoituksia, kuvia, musiikkia, kolikoita sekä audiovisuaalista aineistoa. Kirjastolla on myös maailmanlaajuisesti tunnettu digitaalinen kokoelma Gallica, joka sisältää erityisesti kirjaston kuvamateriaalia. BnF on yksi maailman merkittävimmistä kirjastoista.


title: Ranskan kansalliskirjasto

text: Ranskan kansalliskirjasto on perimätiedon mukaan saanut alkunsa kuningas Kaarle V Viisaan kirjastosta. Kirjastolla on takanaan monipuolinen ja rikas historia, joka on saanut sysäyksiä niin teknisestä kehityksestä kuin myös poliittisesta päätöksenteosta ja ulkoisista tapahtumista. Historia jakautuu kolmeen merkittävään osaan, joista viimeisin ja kaikkein lyhin on ollut suurimman muutoksen aikaa.


title: Ranskan kansalliskirjasto

text: Kaarle V Viisaan kirjasto sijaitsi keskiajalla Louvressa, jossa sen sisältö koostui erityisesti käännöskirjoista. Kirjastonvartijaksi oli nimetty Gilles Mallet, joka suoritti myös kirjaston inventoinnin. Kirjasto kuitenkin hajosi Kaarle V:n hallituskauden jälkeen. Ludvig XI:n aikana perustettiin uusi kirjasto, joka on historiallisen jatkuvuuden kannalta huomattavasti merkittävämpi kuin Kaarle V Viisaan kirjaston olemassaolo. Kirjasto siirtyi sen jälkeen kuninkaalta aina hänen seuraajalleen. Ensiksi kirjasto siirtyi Kaarle VIII:lle, jonka aikana sinne sijoitettiin ensimmäiset painotuotteet. Hänen jälkeensä se kuului Ludvig XII:lle. Kirjasto sijoitettiin aluksi Amboisen linnaan ja sittemmin Bloisin linnaan. Kyseessä oli "Kuninkaan kirjasto".